open-index/open-wikipedia-markdown huggingface dataset:
നാട്ടക്കൽ

കാസർഗോഡ് ജില്ലയിലെ ഹോസ്ദുർഗ് താലൂക്കിൽ നീലേശ്വരം ബ്ലോക്കിൽ പെടുന്ന വെസ്റ്റ് എളേരി പഞ്ചായത്തിലെ ഒരു ഗ്രാമമാണ് **നാട്ടക്കൽ**. കാസർഗോഡ് ജില്ലാ ആസ്ഥാനത്ത് നിന്നും 80 കിലോമീറ്റർ അകലെയായി ഈ ഗ്രാമം സ്ഥിതി ചെയ്യുന്നു. പൊതു തിരഞ്ഞെടുപ്പുകളിൽ നാട്ടക്കൽ എൽ പി സ്കൂൾ ആണ് പ്രധാന പോളിംഗ് സ്റ്റേഷൻ.

## ജനജീവിതം
ഹിന്ദു- ക്രിസ്ത്യൻ മത വിഭാങ്ങളിൽപ്പെട്ടവരാണ് ഇവിടുത്തെ ജനങ്ങളിൽ ഭൂരിപക്ഷവും. താരതമ്യേന കുറച്ച് ഇസ്ലാം മത വിശ്വാസികളും ഈ പ്രദേശത്ത് താമസിക്കുന്നു. എല്ലാ മതവിഭാഗങ്ങളുടേയും ആരാധനാലയങ്ങൾ ഈ ഗ്രാമത്തിലുണ്ട്. ക്രിസ്തുമത വിശ്വാസികൾ മിക്കവാറും വർഷങ്ങൾക്കു മുന്പേ കോട്ടയം ജില്ലയുടെ വിവിധ ഭാഗങ്ങളില നിന്നും കുദിയെരിയവരനു. ഈ കുടിയേറ്റങ്ങൾ ഈ പ്രദേശത്തിന്റെ സംസകരികവും വിദ്യാഭാസപരവുമായ പുരോഗതിക്കു തുടക്കം കുറിച്ചു. കൂടാതെ കാർഷികവൃത്തിയിൽ നിപുണരും അത്യധ്വനികലുമായ ഈ കുടിയേറ്റ കർഷകർ എവിടെ വൻതോതിൽ റബ്ബറും കുരുമുളകും മരചീനിയുമെല്ലം കൃഷി ചെയ്ത് നാടിനെ സമ്പന്നമാക്കി. കുടിയേറ്റ പൂർവകാലത്ത് മിക്കവാറും പ്രദേശങ്ങൾ വനഭൂമികലയിരുന്നു മിച്ചമുള്ള ഭൂപ്രദേശങ്ങൾ ഏതാനും ജന്മിമാരുടെ കൈവശത്തിലും ആയിരുന്നു. ആ കാലത്ത് പ്രധാനമായും നെല്ക്രിസിയയിരുന്നു ഉപജീവന മാർഗം. പുനം കൃഷി എന്ന രീതി വ്യാപകമായിരുന്നു.

ഭൂമിശാസ്ത്രപരമായി ഈ പ്രദേശം സമുദ്ര നിരപ്പിൽ നിന്നും ഉയരത്തിലായാണ് സ്ഥിതിചെയ്യുന്നത്. അതുകൊണ്ട് തന്നെ റബ്ബർ, കുരുമുളക്, ഇഞ്ചി, മരച്ചീനി, കാപ്പി, കവുങ്ങ്, തെങ്ങ് തുടങ്ങിയ കാർഷികവിളകൾ ധാരാളമായി കൃഷി ചെയ്യുന്നു. മുൻകാലങ്ങളിൽ കൃഷി ആയിരുന്നു ഈ ഗ്രാമവാസികൾ പ്രധാന ജീവനോപാധിയായി സ്വീകരിച്ചിരുന്നത്. എന്നാൽ പുതുതലമുറയിലുള്ളവർ പൂർണ്ണമായും കൃഷിയെ ആശ്രയിക്കാതെ മറ്റു ജോലികളിലും വ്യാപൃതരായിരിക്കുന്നു.

ഒരു പ്രൈമറി സ്കൂളും തപാൽ ഓഫീസും മാത്രമാണ് ഈ ഗ്രാമത്തിലുള്ള പൊതുസ്ഥാപനങ്ങൾ. ഇപ്പോൾ നാട്ടക്കലിന്റെ പരിസര പ്രദേശങ്ങളിൽ നിരവധി അൺ എയ്ഡഡ് വിദ്യാഭ്യാസ സ്ഥാപനങ്ങൾ പ്രവർത്തിക്കുന്നുണ്ട്. പ്രസിദ്ധ വിനോദസഞ്ചാരകേന്ദ്രമായ കോട്ടഞ്ചേരി മലയിലേക്കുള്ള പാത കടന്നു പോകുന്നത് നാട്ടക്കൽ ഗ്രാമത്തിലൂടെയാണ്. 

വ്യാപാര ആവശ്യങ്ങൾക്കായി പ്രധാനമായും 2 കിലോമീറ്റർ ദൂരത്തുള്ള മാലോത്തിനെയും 7 കിലോമീറ്റർ അകലെയുള്ള വെള്ളരിക്കുണ്ടിനെയും ആണ് ആശ്രയിക്കുന്നത്. നാട്ടക്കൽ ഹോസ്‌ദുർഗ് താലൂക്കിൽ ഉൾപ്പെടുന്ന സ്ഥലമായതിനാൽ താലുക്ക് തലത്തിലുള്ള ഇടപാടുകൾക്കായി 50 കിലോമീറ്റർ അകലെയുള്ള കാഞ്ഞങ്ങാട് വരെ പോകേണ്ടിയിരുന്നത് പുതിയതായ വെള്ളരിക്കുണ്ട് ആസ്ഥാനമായി താലൂക്ക് രൂപീകരിച്ചതിനാൽ കുറെക്കൂടി എളുപ്പമാകുന്നുണ്ട്.

## ഗതാഗതം
നിരവധി ഗതാഗത സൌകര്യങ്ങൾ ഉള്ള ഒരു ഗ്രാമമാണ്‌ നാട്ടക്കൽ. സാധാരണക്കാർ പ്രധാനമായും ബസുകളെ ആണ് ആശ്രയിക്കുന്നു. ഓട്ടോരിക്ഷയും ജീപ്പും മറ്റു ഗതാഗതസൗകര്യങ്ങൾ നിറവേറ്റാൻ സഹായിക്കുന്നു. പ്രധാനപ്പെട്ട മിക്ക റോഡുകളും ടാർ ചെയ്തതാണ്. ഏറ്റവും അടുത്ത തീവണ്ടി സ്റ്റേഷനായ നീലെശ്വരതെത്താൻ നട്ടക്കല്ലിൽ നിന്നും 35 കിലോമീറ്റർ സഞ്ചരിക്കണം. ഒരു കുടിയേറ്റ മേഖല ആയതിനാൽ നിരവധി ബസ്‌ സർവിസുകൾ കാസർഗോഡ് ജില്ലയുടെ വിവിധ പ്രദേശങ്ങളിലേക്ക് സർവീസ് നടത്തുന്നുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
സുഗന്ധോദ്യാനം

ഷെയ്ക് നഫ്‌സാവി രചിച്ച് 15-ആം നൂറ്റാണ്ടിൽ പുറത്തിറങ്ങിയ അറേബ്യൻ കൃതിയാണ് **ദി പെർഫ്യൂംഡ് ഗാർഡൻ**. ഇതിന്റെ മലയാള പരിഭാഷ **സുഗന്ധോദ്യാനം** എന്ന പേരിൽ അറിയപ്പെടുന്നു. രതിസാഹിത്യത്തിലെ ക്ലാസിക്കുകളിലൊന്നായി ഇത് വിശേഷിപ്പിക്കപ്പെടുന്നു. 15-ആം നൂറ്റാണ്ടിൽ അറേബ്യയിൽ നിലനിന്നിരുന്ന ലൈംഗികാചാരങ്ങളുടെ വിവരണങ്ങളും കഥകളുമാണ് ഉള്ളടക്കം. ഒപ്പം രതിസിദ്ധാന്തങ്ങളും രതിമുറകളും ഉൾക്കൊള്ളുന്നു. എം.ടി.എൻ. നായർ ആണ് കൃതി മലയാളത്തിലേക്ക് പരിഭാഷപ്പെടുത്തിയിരിക്കുന്നത്. ഇംഗ്ലിഷ്, ഫ്രഞ്ച് തുടങ്ങിയ ഭാഷകളിലും കൃതിയുടെ പരിഭാഷകൾ പുറത്തിറങ്ങിയിട്ടുണ്ട്.

## അവലംബം

വർഗ്ഗം:മലയാളഗ്രന്ഥങ്ങൾ
ജീവിക്കാനനുവദിക്കൂ

മൂവിക്രാഫ്റ്റിന്റെ ബാനറിൽ എൻ. പ്രകാശ് നിർമിച്ച മലയാളചലച്ചിത്രമാണ് **ജീവിക്കാനനുവദിക്കു**.  തിരുമേനി പിക്ചേഴ്സിനു വിതരണാനുമതി ഉണ്ടായിരുന്ന ഈ ചിത്രം 1967 ഫെബ്രുവരി 24-നു കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ടി.എസ്. മുത്തയ്യ
*കൊട്ടാരക്കര
*അടൂർ ഭാസി
*പട്ടം സദൻ
*മണവാളൻ ജോസഫ്
*ടി.കെ. ബാലചന്ദ്രൻ
*മീന
*ശാന്തി
*പി.എസ്. പാർവതി
*ഉഷാകുമാരി
*വിധുബാല
*നളിനി
*ടി.ആർ. ഓമന 

## പിന്നണിഗായകർ
*കെ.ജെ. യേശുദാസ്
*ബി. വസന്ത
*എൽ.ആർ. ഈശ്വരി
*പി.ബി. ശ്രീനിവാസ്
*പട്ടം സദൻ
*എസ്. ജാനകി 

## അണിയറപ്രവർത്തകർ
*നിർമ്മാണം :: എൻ. പ്രകാശ്
*സവിധാനം :: പി.എ. തോമസ്
*സംഗീതം :: വിജയഭാസ്കർ
*ഗാനരചന :: പി. ഭാസ്കരൻ
*ബാനർ :: മൂവി ക്രാഫ്ട്സ്
*വിതരണം :: തിരുമേനി പിക്ചേഴ്സ്
*കഥ :: എൻ. പ്രകാശ്
*തിരക്കഥ, സംഭാഷണം :: ജഗതി എൻ.കെ. ആചാരി
*ചിത്രസംയോജനം :: ബി.എസ്. മണി
*കലാസംവിധാനം :: ആർ.ബി.എസ്. മണി
*ഛായാഗ്രഹണം :: എൻ. പ്രകാശ് 

## ഗാനങ്ങൾ
*ഗാനരചന :: പി. ഭാസ്കരൻ
*സംഗീതം :: വിജയഭാസ്കർ 

## അവലംബം

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
നെല്ലിക്കുന്ന് കൈവേലി

കോഴിക്കോട് ജില്ലയിൽ നരിപ്പറ്റ ഗ്രാമപഞ്ചായത്തിലെ കൈവേലിക്കടുത്ത ഒരു പ്രദേശമാണ് **നെല്ലിക്കുന്ന്**.  കോഴിക്കോട്_ജില്ലയിൽ ഉള്ള ഒരു കൊച്ചുഗ്രാമo മാണ് കൈവേലി.മഹാശിലായുഗ സാംസ്‌ക്കാര കാലം മുതലുള്ള നിരവധി മാനവസംസ്‌കൃതികളുടെ ചരിത്രാവശിഷ്ടങ്ങൾ ഇവിടെ ചിതറിക്കിടക്കുന്നു.ചരിത്രാതീതകാലം മുതൽ മാനവ സമൂഹം കടന്നുവന്ന വിവിധ ജീവിതഘട്ടങ്ങളിൽ നിന്നും രൂപപ്പെടുത്തിയെടുത്ത സാംസ്‌കാരികമുദ്രകൾ, ആചാരാനുഷ്ഠാനങ്ങളിലും, ജീവിതചര്യകളിലും ഇന്നും കാത്തുസൂക്ഷിക്കുന്ന ജനാവലിയാണ് ഇവിടെയുള്ളത്. ആര്യദ്രാവിഡ സംസ്‌ക്കാരങ്ങളുടെ സങ്കലനത്തിൽ നിന്നും ഉയിർകൊണ്ട ഒരു സങ്കരസംസ്‌കാരമാണ് ഇവിടെയുള്ളത്.
ക്ഷേത്രങ്ങളും അവയോട് ബന്ധപ്പെട്ട് വളർന്നുവന്ന സവർണ്ണസംസ്‌കാരവും അവ വളർത്തിയെടുത്ത കഥകളി, കൂത്ത് മുതലായ സവർണ്ണകലകളും, സവർണ്ണൻ ചുക്കാൻ പിടിക്കുന്ന ക്ഷേത്രോത്സവങ്ങളും ഒരു ഭാഗത്തും, അടിസ്ഥാനവർഗ്ഗ ജീവിതവുമായി ബന്ധപ്പെട്ട് കീഴാളജനത വളർത്തിയെടുത്ത തെയ്യം, പൂരക്കളി, കോൽക്കളി, ആടിവേടൻ, കോതാമൂരി, ഓണത്താറ്, കർക്കിടോത്തി തുടങ്ങിയവ മറുഭാഗത്തും പ്രതിനിധാനം ചെയ്യുന്ന സാംസ്‌കാരികധാരകളായിരുന്നു പണ്ടു മുതലേ ഇവിടെയുണ്ടായിരുന്നത്.വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ക്ഷേത്ര നിർമ്മാണം

ക്ഷേത്രം നിർമ്മിക്കുവാൻ ആദ്യമായി ഒരു തന്ത്ര ശാസ്ത്ര പണ്ഡിതനെ (തന്ത്രി) കാണുകയും ഉപദേശം തേടുകയും വേണം. അദ്ദേഹത്തിന്റെ ഉപദേശം അനുസരിച്ച് ഭൂമി അളക്കുവാൻ ഒരാളെയും (സൂത്രഗ്രാഹി) ഒരു കല്ലാശാരിയെ (വാസ്തു വിദഗ്ദ്ധൻ) യും നിയമിക്കണം. ഈ നിയമനം മുതൽ എല്ലാവരും വ്രതം എടുക്കണം. ശാന്തവും മനോഹരവുമായ സ്ഥലമാണ് തിരഞ്ഞെടുക്കേണ്ടത്. സമുദ്രതീരം, നദീതീരം, കുന്നിന്റെ മുകൾ ഭാഗം തുടങ്ങി ലക്ഷണമെത്ത സ്ഥലം തിരഞ്ഞെടുക്കുന്നു. എന്നിട്ട് ആദ്യം ഭൂമി നിരപ്പാക്കുക എന്ന കർമ്മമാണ്‌. അതിനുശേഷം "വാസ്തു വിന്യാസം " എന്ന ചടങ്ങ് നടത്തുന്നു. നിരപ്പാക്കിയ ഭൂമിയിൽ വാസ്തു പുരുഷന്റെ രൂപം വരയ്ക്കുകയും ആ രൂപത്തിൽ ദേവതകൾ ഉൾപ്പെടെ എല്ലാ ജീവജാലങ്ങളും കുടികൊള്ളുന്നു എന്നുള്ള സങ്കല്പം ആണ് വാസ്തു വിന്യാസം. അതിനുശേഷം "അങ്കുരാർപ്പണം" നടത്തുന്നു. നെല്ല് ,ഗോതമ്പ് ,എള്ള് ,യവം ,തുടങ്ങിയ ധാന്യങ്ങൾ പതിനാറു ചെമ്പ് പാത്രത്തിൽ ആക്കി നിലാവത്ത് വച്ച് മുളപ്പിച്ച് പ്രതിഷ്ട്ട ചെയ്യാൻ ഉദ്ദേശിക്കുന്ന മൂർത്തിക്ക് സമർപ്പിക്കുന്ന ചടങ്ങാണ് ഇത്. നിർമ്മാണത്തിൽ വിഘ്നങ്ങൾ ഒഴിവാക്കാനാണ് ഇത് ചെയ്യുന്നത്. പിന്നീട് ശിലാന്യാസമാണ്. അതിനുള്ള കല്ല്‌ ചതുരാകൃതിയിൽ വേണം. ക്ഷേത്രത്തിനുള്ള സ്ഥാനത്തിന്റെ വടക്ക് പടിഞ്ഞാറേ മൂലയിൽ വേണം ശിലാന്യാസം ചെയ്യാൻ.

പിന്നെ പണി തുടങ്ങുന്നു. എല്ലാ വസ്തുക്കളും (പണിആയുധം ഉൾപ്പെടെ) പുതിയതായിരിക്കണം. പണിയായുധങ്ങൾ പൂജ കഴിച്ചേ ഉപയോഗിക്കാവൂ. പണി തുടങ്ങി അടിത്തറ തീർന്നാൽ (ഷാഡാധാരത്തിന്.മാത്രം) ശ്രീകോവിലിന്റെ അടിത്തറ മുക്കാൽ ഭാഗം മാത്രമേ മണ്ണിട്ട്‌ നിറയ്ക്കാവൂ. ആ മണ്ണിനു മുകളിൽ ആധാരശില എന്ന വലിയൊരു പരന്ന കല്ല്‌ വയ്ക്കുന്നു. ആ ശിലയ്ക്ക് മുകളിൽ കല്ലിൽ കൊത്തിയെടുത്ത ഒരു ആമയുടെ രൂപം (കൂർമ്മ ശില ) വയ്ക്കുന്നു. അതിനു മുകളിൽ കുടത്തിന്റെ രൂപത്തിൽ കല്ലിൽ കൊത്തിയെടുത്ത ശില വയ്ക്കുന്നു (നിധികുംഭം). അതിനു മുകളിൽ കല്ലിൽ കൊത്തിയെടുത്ത ഒരു താമര വയ്ക്കുന്നു (പദ്മം). അതിനു മുകളിൽ സ്വർണ്ണത്തിൽ നിർമ്മിച്ച ആമയുടെയും, താമരയുടെയും രൂപം വയ്ക്കുന്നു. അതിനു മുകളിൽ ചെമ്പ് കൊണ്ടുള്ള ഒരു കുഴൽ മുകളിലേക്ക് വയ്ക്കുന്നു (യോഗനാളം) അപ്പോഴേക്കും ശ്രീകോവിലിന്റെ തറ നിരപ്പിൽ എത്തും. അതിനുമുകളിൽ ബ്രഹ്മശില ഉറപ്പിച്ച് അതിലാണ് പ്രതിഷ്ഠ നടത്തുന്നത്.

അവലംബം : ശ്രീ വിദ്യാധിരാജ സേവ സമിതി

വർഗ്ഗം:ഹൈന്ദവാചാരങ്ങൾ
മരിയാൻ

ധനുഷ് നായകനായി 2013-ൽ പുറത്തിറങ്ങിയ തമിഴ് ചലച്ചിത്രമാണ് ***മരിയാൻ*** (). ഭരത് ബാല സംവിധാനം ചെയ്ത ചിത്രത്തിൽ പാർവതി മേനോൻ, സലിം കുമാർ, അപ്പുക്കുട്ടി, വിനായകൻ എന്നിവർ മറ്റു കഥാപാത്രങ്ങളെ അവതരിപ്പിച്ചിരിക്കുന്നു. യഥാർത്ഥ സംഭവത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. വേണു രവിചന്ദ്രനാണ് ചിത്രം നിർമ്മിച്ചിരിക്കുന്നത്. ബെൽജിയം ക്യാമറാമാനായ മാർക് കോനിൻക്സാൺ ഛായാഗ്രഹണം നിർവഹിച്ചിരിക്കുന്നു.

സുഡാനിൽ കഥ നടക്കുന്നതായി സങ്കൽപ്പിക്കുന്ന ചിത്രം ആഫ്രിക്കയിലെ നമീബിയ, ലൈബിരിയ തുടങ്ങിയ സ്ഥലങ്ങളായി ചിത്രീകരിച്ചിരിക്കുന്നു. വാൻകുവർ അന്താരാഷ്ട്രചലച്ചിത്രമേളയിലേക്ക് ഈ ചിത്രം തെരഞ്ഞെടുക്കപ്പെട്ടിരുന്നു.

## കഥ
സുഡാനിലെ എണ്ണക്കമ്പനിയിൽ ജോലി ചെയ്യുന്ന മരിയാൻ നാട്ടിലേക്കുള്ള യാത്രയിൽ ആഫ്രിക്കൻ കൊള്ളക്കാരുടെ പിടിയിൽ അകപ്പെടുന്നതാണ് ചിത്രത്തിന്റെ ഇതിവൃത്തം.

## സംഗീതം
ധനുഷ് രചിച്ച *കടൽ രാസാ...* എന്ന ഗാനമുൾപ്പടെ ചിത്രത്തിലെ ഗാനങ്ങൾക്ക് എ.ആർ. റഹ്മാൻ സംഗീതം നൽകിയിരിക്കുന്നു. *നെഞ്ചേ ഏഴ്...* എന്ന ഗാനം എ.ആർ. റഹ്മാനാണ് ആലപിച്ചത്. *'നേറ്റ്റ് അവൾ ഇരുന്താൾ...* എന്ന എന്ന ഗാനം വാലിയാണ് രചിച്ചിരിക്കുന്നത്.

## അഭിനേതാക്കൾ
* ധനുഷ് - മരിയാൻ വിജൻ ജോസഫ്
* പാർവതി മേനോൻ - പനിമലർ
* സലിം കുമാർ - തൊമ്മയ്യ (പനിമലരിന്റെ പിതാവ്)
* അപ്പുക്കുട്ടി - സക്കര
* ജഗൻ - സാമി
* ഉമ റിയാസ് ഖാൻ - ശീലി
* രാമ
* ഇമ്മൻ അണ്ണാച്ചി - കുട്ടിയുണ്ടി
* വിനായകൻ - തീക്കുറിശ്ശി
* ദഗ്ബെത് ട്വെ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:2013-ൽ പുറത്തിറങ്ങിയ തമിഴ് ചലച്ചിത്രങ്ങൾ
നളിനി (വിവക്ഷകൾ)

*നളിനി - കുമാരനാശാൻ എഴുതിയ ഖണ്ഡകാവ്യം.
*നളിനി എന്ന കാവ്യശില്പം - നിത്യചൈതന്യയതി രചിച്ച ഗ്രന്ഥം
*നളിനി നെറ്റോ - കേരളത്തിലെ ആദ്യ വനിതാ ചീഫ്‌ ഇലക്ടറൽ ഓഫീസർ
*നളിനി മലാനി -രാജ്യാന്തര തലത്തിൽ പ്രശസ്തയായ ഇന്ത്യയിലെ ആദ്യ തലമുറ വിഡിയോ ആർട്ടിസ്റ്റ്
*നളിനി ജമീല- ലൈംഗിക തൊഴിലാളിയും സാഹിത്യകാരിയും
*നളിനി - ചലച്ചിത്ര നടി
കൊക്കേഷ്യ

തെക്ക് കിഴക്കൻ യൂറേഷ്യയാണ് **കൊക്കേഷ്യ**. തെക്ക് തുർക്കിയും ഇറാനും, പടിഞ്ഞാറ് കരിങ്കടൽ, കിഴക്ക് കാസ്പിയൻ കടൽ, വടക്ക് റഷ്യ എന്നിവ അതിരായി വരുന്ന ദേശമാണിത്. കോക്കസസ് പർവത നിരയും താഴ്വരകളുമടങ്ങിയ ചരിത്രദേശമാണിത്. ജോർജിയ, ആർമീനിയ, അസർബയ്ജാൻ എന്നീ രാജ്യങ്ങളും റഷ്യയുടെ ചെച്നിയ, ദാഗസ്ഥാൻ, കാൽമിക്യ എന്നീ പ്രദേശങ്ങളും അബ്ഖാസിയ, നഗാർണോ-കാരബാഖ്, തെക്കൻ ഒസൈറ്റിയ എന്നീ സ്വയം പ്രഖ്യാപിത രാഷ്ട്രങ്ങളും വടക്കുകിഴക്കൻ തുർക്കിയും ചേർന്ന ദേശമാണിത്. ഗ്രീക്കു പുരാണപ്രകാരം ഭൂമിയെ താങ്ങി നിർത്തുന്ന തൂണുകളിൽ ഒന്നാണ് കോക്കസസ് പർവ്വതം.

## അവലംബം


വർഗ്ഗം:പശ്ചിമേഷ്യ
വർഗ്ഗം:കോക്കസസ്
വർഗ്ഗം:യുറേഷ്യ
കറുത്ത രാത്രികൾ

നീലാപ്രൊഡക്ഷൻസിന്റെ ബാനറിൽ പി. സുബ്രഹ്മണ്യം നിർമ്മിച്ച മലയാളചലച്ചിത്രമാണ് **കറുത്ത രാത്രികൾ**.  കുമാരസ്വമി ആൻഡ് കമ്പനിക്കു വിതരണാവകാശം ഉണ്ടായിരുന്ന കറുത്ത രാത്രികൾ 1967 ജൂൺ 9-ന് കേരളത്തിലെ തിയേറ്ററികളിൽ പ്രദർശനം തുടങ്ങി.

## കഥാസംഗ്രഹം
സ്കോട്ടിഷ് എഴുത്തുകാരനായ *റോബർട്ട് ലൂയി സ്റ്റിവൻസന്റെ* (1850 - 1894) *ഡോക്ടർ ജക്കിൽ അൻഡ് മിസ്റ്റർ ഹൈഡ്* എന്ന നോവലിനെ ആസ്പദമാക്കിയാണ് ഈ ചലച്ചിത്രം നിർമിച്ചത്.  മനുഷ്യനെ ക്രൂരമൃഗമാക്കുന്ന മരുന്ന് ഒരു ഡോക്ടർ കണ്ടുപിടിക്കുന്നു. തന്റെ വളർത്തുനായയിലും പിന്നീട് തന്നിൽതന്നെയും അദ്ദേഹം ഈ മരുന്ന് പരീക്ഷിക്കുന്നു. മറുമരുന്നു പ്രയോഗിച്ച് അയാൾ മനുഷ്യനായി മാറുന്നതാണു കഥ.

നൂറ്റാണ്ടായി ഈ ചിത്രത്തിന്റെ പലപതിപ്പുകൾ വിവിധഭാഷകളിൽ ഉണ്ടായിട്ടുണ്ട്.  2008-ൽ ഇതൊരു ടി.വി. ചിത്രമായി കാനഡയിൽ പുറത്തുവന്നു. 1941ൽ ഇതേപേരിൽ ഒരു ചലച്ചിത്രം വിക്റ്റർ ഫ്ലെമിംഗ്സ് സംവിധാനം ചെയ്തു പുറത്തിറക്കി.

## അഭിനേതാക്കൾ
*മധു
*ടി.കെ. ബാലചന്ദ്രൻ
*എസ്.പി. പിള്ള
*മുതുകുളം രാഘവൻ പിള്ള
*വൈക്കം മണി
*എൻ. ഗോവിൻകുട്ടി
*മുട്ടത്തറ സോമൻ
*രാമചന്ദ്രൻ
*രാധാകൃഷ്ണൻ
*ശിവൻ
*ശാന്തി
*രാജശ്രീ
*രാജേശ്വരി
*സരസമ്മ 

## പിന്നണിഗായകർ
*എൽ.ആർ. ഈശ്വരി
*എസ്. ജാനകി
*കെ.ജെ. യേശുദാസ്
*കമുകറ പുരുഷോത്തമൻ
*സീറോ ബാബു
*വസന്ത
*കമല 

## അണിയറപ്രവർത്തകർ
*നിർമ്മാണം, സംവിധാനം :: പി. സുബ്രഹ്മണ്യം
*സംഗീതം :: എം.എസ്. ബാബുരാജ്
*ഗാനരചന :: ഒ.എൻ.വി. കുറുപ്പ്
*കഥ, തിരക്കഥ, സംഭാഷണം :: നഗവള്ളി ആർ.എസ്. കുറുപ്പ്
*ചിത്രസംയോജനം :: എൻ. ഗോപാലകൃഷ്ണൻ
*ഛായാഗ്രഹണം :: ഇ.എൻ.സി. നായർ
*ശബ്ദലേഖനം :: കൃഷ്ണ ഇളമൺ
*കലാസംവിധാനം :: എം.വി. കൊച്ചാപ്പു
*നൃത്തസംവിധാനം :: പാർത്ഥസാരധി
*വേഷവിധാനം :: ഭാസ്കരൻ
*സംഘട്ടനം :: ത്യാഗരാജൻ
*വസ്ത്രധാരണം :: കെ. നാരായണൻ 

## ഗാനങ്ങൾ
*ഗാനരചന :: ഒ.എൻ.വി. കുറുപ്പ്
*സംഗീതം :: എം.എസ്. ബാബുരാജ് 

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് കറുത്ത രാത്രികൾ
*ദോഹാ പ്രസ്സിൽ നിന്ന്  കറുത്തരാത്രികൾ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഓ എൻ വി- ബാബുരാജ് ഗാനങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:നാഗവള്ളി ആർ.എസ്. കുറുപ്പ് കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
സ്റ്റീവ് ഡേവിസ്

**സ്റ്റീഫൻ ജെയിംസ് ഡേവിസ്** (ജനനം: 9 ഏപ്രിൽ 1952, ലണ്ടൻ, ഇംഗ്ലണ്ട്) ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് അമ്പയറാണ്. 1997 നവംബറിൽ നടന്ന ഓസ്ട്രേലിയ-ന്യൂസിലാൻഡ് ടെസ്റ്റ് മത്സരത്തിലാണ് ഒരു അമ്പയറെന്ന നിലയിൽ അദ്ദേഹം തന്റെ അന്താരാഷ്ട്ര അരങ്ങേറ്റം കുറിച്ചത്. 2007 ക്രിക്കറ്റ് ലോകകപ്പിൽ ഡേവിസ് 3 മത്സരങ്ങൾ മികച്ച രീതിയിൽ നിയന്ത്രിച്ചു. ആ പ്രകടനത്തിന്റെ വെളിച്ചത്തിൽ 2008ൽ അദ്ദേഹത്തെ ഐ.സി.സി. അമ്പയർമാരുടെ എലൈറ്റ് പാനലിലേക്ക് തിരഞ്ഞെടുത്തു. 2011 ലോകകപ്പിനിടെ അദ്ദേഹം അമ്പയറെന്ന നിലയിൽ 100 ഏകദിന മത്സരങ്ങൾ പൂർത്തിയാക്കി.
## അന്താരാഷ്ട്ര അമ്പയറിങ് സ്ഥിതിവിവരങ്ങൾ
ഓഗസ്റ്റ് 2012 പ്രകാരം:

## അവലംബം

## പുറത്തേക്കുള്ള കണ്ണികൾ
* 
* ക്രിക്കറ്റ് ആർക്കൈവ്
* ഐ.സി.സി. അമ്പയർമാരും, റഫറികളും 

വർഗ്ഗം:1952-ൽ ജനിച്ചവർ
വർഗ്ഗം:ഏപ്രിൽ 9-ന് ജനിച്ചവർ
വർഗ്ഗം:ക്രിക്കറ്റ് അമ്പയർമാർ
മ്യൂട്ടിനി പേപ്പേഴ്സ്

1857-ലെ ലഹളക്കാലത്തെ ഡെൽഹിയിലെ സംഭവഗതികളടങ്ങിയ ചരിത്രരേഖകളുടെ സമാഹാരമാണ് **മ്യൂട്ടിനി പേപ്പേഴ്സ് **(). ശികസ്ത ലിപിയിൽ ഉർദു - പേർഷ്യൻ ഭാഷകളിലുള്ള ഏതാണ്ട് ഇരുപതിനായിത്തോളം രേഖകളടങ്ങിയ ഈ സമാഹാരം ഡെൽഹിയിലെ നാഷണൽ ആർക്കൈവ്സ് ഓഫ് ഇന്ത്യയിലാണ് സൂക്ഷിച്ചിരിക്കുന്നത്. ലഹളക്കാലത്ത് ബ്രിട്ടീഷുകാർ ശേഖരിച്ച ഈ രേഖകൾ കാലങ്ങളോളം യാതൊരു പഠനത്തിനും വിധേയമാകാതെയിരിക്കുകയായിരുന്നു ഇരുപതാം നൂറ്റാണ്ടിന്റെ അവസാനത്തിലാണ് ഇതിനെക്കുറിച്ച് പഠനങ്ങൾ ആരംഭിച്ചത്. വില്ല്യം ഡാൽറിമ്പിളിന്റെ ദ ലാസ്റ്റ് മുഗൾ എന്ന ചരിത്രപുസ്തകം പ്രധാനമായും ഈ രേഖകളെ അടിസ്ഥാനമാക്കി എഴുതിയതാണ്.

മ്യൂട്ടിനി പേപ്പേഴ്സിൽ കൂടുതലും അന്നത്തെ സാധാരണജനങ്ങളുടെ ജീവിതവുമായി ബന്ധപ്പെട്ടതാണ്. ഇതിൽ മുഗൾ ചക്രവർത്തി ബഹാദൂർഷാ സഫറിനോട് സാധാരണക്കാർ നൽകുന്ന പരാതികളും അപേക്ഷകളും അനവധിയുണ്ട്. കവർച്ചക്ക് വിധേയരായവരുടെ പരാതികൾ, ബ്രിട്ടീഷ് ആക്രമണത്തെ മറയാക്കി തന്റെ ഭർത്താവിൽനിന്ന് രക്ഷപ്പെട്ട് കാമുകനോടൊപ്പം ഒളിച്ചോടുന്ന സ്ത്രീയെപ്പറ്റിയുള്ള വിവരങ്ങൾ, മഹാഭാരതത്തിലെ ഉദാഹരണങ്ങൾ കാണിച്ച് ഹിന്ദുക്കളെ ബ്രിട്ടീഷുകാർക്കെതിരെ പൊരുതാൻ പ്രേരിപ്പിക്കുന്ന പണ്ഡിറ്റ് ഹരിചന്ദ്രയെക്കുറിച്ചുള്ള വിവരങ്ങൾ, ഗോവധം നിരോധിച്ചിരിക്കുന്ന വേളയിൽ ബീഫ് കബാബുണ്ടാക്കി പിടിയിലായ ഹഫീസ് അബ്ദൂർറഹ്മാന്റെ ദായായാചന തുടങ്ങിയ സാധാരണജനജീവിതവുമായി ബന്ധപ്പെട്ട ഏറെ വിവരങ്ങൾ ഇതിലുണ്ട്. ഇതിനുപുറമേ വളരെച്ചെറിയ കടലാസുകളിൽ ചെറുതായി എഴുതിയ ചാരന്മാരുടെ സന്ദേശങ്ങളും ഇക്കൂട്ടത്തിലുണ്ട്.

ലഹളാനന്തരം ദില്ലി പിടിച്ചടക്കിയ ബ്രിട്ടീഷുകാരാണ് കൊട്ടാരത്തിൽ നിന്നും സൈനികക്യാമ്പുകളിൽനിന്നും ഈ രേഖകൾ ശേഖരിച്ചത്. ഇവയിൽ പലതും 1857-ൽ ശേഖരിക്കപ്പെട്ടതിനു ശേഷം ആരും വായിച്ചിട്ടേയിരുന്നില്ല. 1921-ൽ കൽക്കത്തയിൽ നിന്നാണ് പെട്ടികളിലടുക്കിവച്ചിരുന്ന ഇവ കണ്ടെത്തി തരംതിരിച്ചത്.

1857-ലെ ലഹളക്കാലത്ത് ദില്ലിയുടെ നിയന്ത്രണം പിടിച്ചെടുത്ത ശിപായിമാർക്കെതിരെ സാധാരണ ജനങ്ങൾ മുഗൾ ചക്രവർത്തിക്ക് നൽകുന്ന പരാതികളാണ് മ്യൂട്ടിനി പേപ്പേഴ്സിന്റെ സിംഹഭാഗവും. ലഹളയെ ഇന്ത്യൻ ദേശീയവാദികൾ ജനകീയസ്വാതന്ത്ര്യസമരം എന്നു പറയാറുണ്ടെങ്കിലും മ്യൂട്ടിനി പേപ്പേഴ്സിലെ വിവരങ്ങളനുസരിച്ച് വെറും കലാപവും അക്രമവും രക്തച്ചൊരിച്ചിലുമായിരുന്നു ദില്ലിയിൽ നടന്നത്. ആശങ്കകളും, പട്ടിണിയുമായിരുന്നു ദില്ലിയിലെ ജനങ്ങൾക്കിടയിൽ നടമാടിയിരുന്നത്. ദില്ലിയുടെ നിയന്ത്രണത്തിനു വേണ്ടി ബ്രിട്ടീഷുകാരും ശിപായികളും യുദ്ധം ചെയ്യുമ്പോൾ ഇരുകൂട്ടരുടെയും അക്രമങ്ങളിൽ വശംകെട്ട ദില്ലിയിലെ ജനങ്ങൾ മൂന്നാംപക്ഷത്തായിരുന്നു.
## അവലംബം

## കുറിപ്പുകൾ
* 
## പുറത്തേക്കുള്ള കണ്ണികൾ
* മ്യൂട്ടിനി പേപ്പേഴ്സിന്റെ വിവരണത്തോടെയുള്ള ഒരു പട്ടിക  - സെന്റർ ഫോർ സൗത്ത് ഏഷ്യൻ സ്റ്റഡീസിന്റെ വെബ്സൈറ്റിൽ നിന്നും.

വർഗ്ഗം:1857-ലെ ഇന്ത്യൻ ലഹള
വർഗ്ഗം:ചരിത്രരേഖകൾ
അഭിനയ തീയറ്റർ പഠനകേന്ദ്രം

അഭിനയത്തിൽ പഠനവും ഗവേ‍ഷണവും നടത്തുക, നാടക സംവിധാനം, പരിശീലനം, പ്രദർശനം തുടങ്ങിയവ സംഘടിപ്പിക്കുക എന്നീ ലക്ഷ്യങ്ങളോടെ തിരുവനന്തപുരം ആസ്ഥാനമാക്കി പ്രവർത്തിക്കുന്ന കലാകാരന്മാരുടെ കൂട്ടായ്മയാണ് **അഭിനയ തീയറ്റർ പഠനകേന്ദ്രം**. അഭിനയയിലെ കലാകാരന്മാർ മലയാളത്തിലും വിവിധ ലോകഭാഷകളിലും നാടാകാവിഷ്കാരങ്ങൾ നടത്തിവരുന്നു. ലോകപ്രശ്തമായ ഫ്രാൻസിലെ ഫുട്സ്ബാൺ ട്രാവലിംഗ് തീയറ്ററിലെ പ്രധാന കലാകാരന്മാരെ പലരെയും സംഭാവന ചെയ്യുവാൻ ഈ കലാസംഘത്തിന് കഴിഞ്ഞിട്ടുണ്ട്.   
## തുടക്കം
അമച്വർ നാടകമേഖലയിൽ പ്രവർത്തിച്ചിരുന്ന ഡി. രഘൂത്തമൻ, എസ്. അജയൻ എന്നിവർ ചേർന്ന് 1992 ലാണ് അഭിനയ ചാരിറ്റബിൾ ട്രസ്റ്റിന് രൂപം നൽകിയത്. പ്രശസ്ത കവിയും തീയറ്റർ പ്രവർത്തകനുമായ കാവാലം നാരായണപ്പണിക്കരാണ് അഭിനയയുടെ ഉദ്ഘാടനം നിർവ്വഹിച്ചത്.  ഇപ്പോൾ തിരുവനന്തപുരത്ത് കരകുളത്ത് അഭിനയയുടെ നേതൃത്വത്തിൽ ഒരു തീയറ്റർ വില്ലേജ് പ്രവർത്തിക്കുന്നു. 
## നാടകാവതരണങ്ങൾ
ശ്രദ്ധേയമായ അനവധി നാടകങ്ങൾ അഭിനയ രംഗത്തവതരിപ്പിച്ചിട്ടുണ്ട്. 

## അവലംബം

വർഗ്ഗം:കേരളത്തിലെ നാടകസംഘങ്ങൾ
ജോർജിയോ വസാരി

ഇറ്റാലിയൻ ചിത്രകാരനും,കലാചരിത്രകാരനുമായിരുന്നു **ജോർജിയോ വസാരി** (Giorgio Vasari 30 ജൂലായ് 1511 – 27 ജൂൺ 1574).വാസ്തുശില്പിയായും വസാരി അറിയപ്പെട്ടിരുന്നു.കലാസംബന്ധിയായ ചരിത്രപഠനങ്ങൾക്ക് അടിത്തറയിട്ടയാളെന്ന നിലയിൽ അദ്ദേഹത്തിന്റെ പഠനങ്ങൾ വിലയിരുത്തപ്പെടുന്നുണ്ട്.Lives of the Most Excellent Painters, Sculptors, and Architects എന്ന ഗ്രന്ഥത്തിന്റെ കർത്താവുമാണ് വസാരി.

## വാസ്തുശില്പരംഗത്ത്
ഫ്ലോറൻസിൽ  ഉഫിസി,പാലസോ പിത്തി എന്നിവയെ തമ്മിൽ ബന്ധിപ്പിയ്ക്കുന്ന നീണ്ട ഒരു ഇടനാഴി വസാരി രൂപകല്പന ചെയ്തതാണ്. ഇപ്പോൾ *വസാരി ഇടനാഴി* എന്നപേരിൽ ഇത് അറിയപ്പെടുന്നു. കൂടാതെ സാന്റാ മരിയ നോവല്ലയിലേയും,സാന്റാ ക്രോസ്സിലെ പള്ളികളുടേയും നവീകരണപ്രവർത്തനങ്ങൾ,പിസ്തോയിൽ സ്ഥിതിചെയ്യുന്ന ബസലിക്കയുടെ നിർമ്മാണം വസാരിയാണ് നിർവ്വഹിച്ചത്.
## അവലംബം

## പുറംകണ്ണികൾ
*“Le Vite." 1550 Unabridged, original Italian.
*“Stories Of The Italian Artists From Vasari.” Translated by E L Seeley, 1908. Abridged, in English.
* Le Vite - Edizioni Giuntina e Torrentiniana 
* Gli artisti principali citati dal Vasari nelle "Vite" (elenco) 
*Excerpts from the ''Vite'' combined with photos of works mentioned by Vasari. '''

വർഗ്ഗം:ഇറ്റാലിയൻ ചിത്രകാരന്മാർ
വർഗ്ഗം:ഇറ്റാലിയൻ ശിൽപ്പികൾ
സുനേത്ര ഗുപ്ത

ഇന്ത്യൻ ശാസ്ത്രജ്ഞയും അറിയപ്പെടുന്ന സാഹിത്യകാരിയുമാണ് **സുനേത്ര ഗുപ്ത** (ജനനം : 1965). ഓക്‌സ്ഫഡ് സർവകലാശാലയിൽ തിയററ്റിക്കൽ എപ്പിഡമിയോളജിയിലെ പ്രൊഫസറാണ്. അഞ്ച് നോവലുകൾ എഴുതിയിട്ടുള്ള സുനേത്രക്ക് ഇംഗ്ലീഷ് സാഹിത്യത്തിനു നൽകുന്ന കേന്ദ്ര സാഹിത്യ അക്കാദമി അവാർഡ് ലഭിച്ചിട്ടുണ്ട് . നിരവധി ടാഗോർ കവിതകൾ ഇംഗ്ലീഷിലേക്ക് മൊഴിമാറ്റിയിട്ടുണ്ട്.

## ജീവിതരേഖ
## കൃതികൾ
*മെമ്മറീസ് ഓഫ് റെയിൻ 
*ദ ഗ്ലാസ് ബ്ലോവോഴ്സ് ബ്രെത്ത് (1993)
*മൂൺലൈറ്റ് ഇന്റു മാർസിപാൻ (1995)
*എ സിൻ ഓഫ് കളർ (1999)
*സോ ഗുഡ് ഇൻ ബ്ലാക്ക് (2009)
## പുരസ്കാരങ്ങൾ
*കേന്ദ്ര സാഹിത്യ അക്കാദമി അവാർഡ് (1997)
*ബ്രിട്ടനിലെ റോയൽ സൊസൈറ്റി സംഘടപ്പിച്ച പ്രദർശനത്തിൽ മാഡം ക്യൂറിക്കൊപ്പം സുനേത്ര ഗുപ്തയുടെ ചിത്രവും പ്രദർശിപ്പിച്ചിരുന്നു.
## അവലംബം

## പുറം കണ്ണികൾ
*വെബ്സൈറ്റ്

വർഗ്ഗം:ഇന്തോ-ഇംഗ്ലീഷ് എഴുത്തുകാർ
വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:1965-ൽ ജനിച്ചവർ
ഗിറ്റ്‌ലാബ്

ഗിറ്റ് ഉപയോഗിച്ചുള്ള പതിപ്പു നിയന്ത്രണത്തിനുള്ള ഒരു വികേന്ദ്രീകൃത ഫ്രണ്ട് എൻഡ് ഫ്രയിംഫർക്കാണു **ഗിറ്റ്‌ലാബ്**. ഗിറ്റ്‌ഹബിനു ഒരു ബദലായി ഉപയോഗിക്കാവുന്ന ഗിറ്റ്‌ലാബ് ഒരു സ്വതന്ത്ര സോഫ്റ്റ്‌വെയറാണു്. മിഷിഗൺ സർവ്വകലാശാലയും ഗ്നോം ഫൌണ്ടേഷനും ബ്ലാൿബറിയുമടക്കം പതിനായിരത്തിലധികം സംഘടനകൾ ഗിറ്റ്‌ലാബ് ഉപയോഗിക്കുന്നുണ്ടു്. ഏറ്റവും പ്രശസ്തമായ 50 റെപ്പോസിറ്ററികളിൽ ഒന്നാണിതു്. ഗിറ്റ്‌ലാബ് സ്വന്തമായി ഇൻസ്റ്റാൾ ചെയ്യാൻ സാധിക്കാത്തവർക്ക് ഗിറ്റ്‌ലാബ്.കോം എന്ന സൈറ്റിന്റെ സേവനമുപയോഗിക്കാം.

എം.ഐ.ടി അനുമതിപത്രത്തിൽ പുറത്തിറക്കിയ ഗിറ്റ്ലാബ് റൂബി ഓൺ റെയിൽസ് ഫ്രയിം വർക്കാണുപയോഗിക്കുന്നതു്.  ഇതിന്റെ ചില ഭാഗങ്ങൾ ഗോ ഉപയോഗിക്കുന്നുണ്ട്.
## അവലംബം


വർഗ്ഗം:ഗിറ്റ്
ഖുർഷിദ് ആലം ഖാൻ

മുതിർന്ന കോൺഗ്രസ് നേതാവാവും മുൻ കേന്ദ്രമന്ത്രിയുമായിരുന്നു **ഖുർഷിദ് ആലംഖാൻ** (5 ഫെബ്രുവരി 1919 - 20 ജൂലൈ 2013). കർണാടക ഗവർണറായിരിക്കെ കേരളത്തിന്റെ അധിക ചുമതല വഹിച്ചിട്ടുണ്ട്.  15 വർഷം ലോക്സഭാംഗമായും 1974 മുതൽ 84 വരെ രാജ്യസഭാംഗമായും പ്രവർത്തിച്ചു. മുൻ രാഷ്ട്രപതി സാക്കിർഹുസൈന്റെ മരുമകനാണ്.  
## ജീവിതരേഖ
ഉത്തർപ്രദേശിലെ ഫറൂഖാബാദിൽ ജനിച്ചു. ആഗ്ര സർവകലാശാലയിൽ നിന്ന് ചരിത്രത്തിൽ ബിരുദാനന്ദര ബിരുദം നേടി. അമേരിക്കയിൽ നിന്നും ഉന്നത വിദ്യാഭ്യാസം നേടി. ഇന്ദിര, രാജീവ് മന്ത്രിസഭകളിൽ സഹമന്ത്രിയായിരുന്നു. വിദ്യാഭ്യാസം, ടെക്‌സ്റ്റൈൽ, ടൂറിസം, ഗതാഗതം, വിദേശകാര്യം എന്നീ വകുപ്പുകളിലാണ് അദ്ദേഹം പ്രവർത്തിച്ചത്. 1974 മുതൽ 84 വരെ ഉത്തർപ്രദേശിൽ നിന്നുള്ള രാജ്യസഭാംഗവും 84 മുതൽ 89 വരെ ഫറൂഖാബാദിൽ നിന്നുള്ള ലോക്‌സഭാംഗവും ആയിരുന്നു. ഗോവ, കർണാടകം എന്നിവിടങ്ങളിൽ ഗവർണറായിരുന്നു.  

ജാമിയ മിലിയ ഇസ്‌ലാമിയ സർവകലാശാലയുടെ മുൻ ചാൻസലറായിരുന്നു.
## അവലംബം

## പുറം കണ്ണികൾ
*Rajbhavan Karnataka

വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:കേരളത്തിന്റെ ഗവർണ്ണർമാർ
വർഗ്ഗം:1919-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:കർണാടകത്തിന്റെ ഗവർണർമാർ
വർഗ്ഗം:ഇന്ത്യൻ മുസ്ലിങ്ങൾ
വർഗ്ഗം:ഗോവ ഗവർണ്ണർമാർ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
മിഷിഗൺ തടാകം

വടക്കെ അമേരിക്കയിലെ മഹാതടാകങ്ങളെന്നറിയപ്പെടുന്ന അഞ്ചു തടാകങ്ങളിലൊന്നാണ് **മിഷിഗൺ തടാകം**. പഞ്ചമഹാ തടാകങ്ങളിൽ 49ആം അക്ഷാംശരേഖ കടന്നുപോകാത്ത ഏക തടാകവും ഇതാണ്. മറ്റു നാലു തടാകങ്ങൾ അമേരിക്കയിലും കാനഡയിലുമായി തീരം പങ്കിടുമ്പോൾ മിഷിഗൺ തടാകം പൂർണ്ണമായും അമേരിക്കൻ ഐക്യനാടുകളിലാണ് സ്ഥിതിചെയ്യുന്നത്.

## അവലംബം


## അധിക വായനയ്ക്ക്
* Hyde, Charles K., and Ann and John Mahan. *The Northern Lights: Lighthouses of the Upper Great Lakes.* Detroit: Wayne State University Press, 1995. ISBN 0-8143-2554-8 ISBN 9780814325544.
* Oleszewski, Wes, *Great Lakes Lighthouses, American and Canadian: A Comprehensive Directory/Guide to Great Lakes Lighthouses*, (Gwinn, Michigan: Avery Color Studios, Inc., 1998) ISBN 0-932212-98-0.
* Penrod, John, *Lighthouses of Michigan*, (Berrien Center, Michigan: Penrod/Hiawatha, 1998) ISBN 978-0-942618-78-5 ISBN 9781893624238
* Penrose, Laurie and Bill, A* Traveler’s Guide to 116 Michigan Lighthouses* (Petoskey, Michigan: Friede Publications, 1999). ISBN 0-923756-03-5 ISBN 9780923756031
* Wagner, John L., *Michigan Lighthouses: An Aerial Photographic Perspective*, (East Lansing, Michigan: John L. Wagner, 1998) ISBN 1-880311-01-1 ISBN 9781880311011
* Wright, Larry and Wright, Patricia, *Great Lakes Lighthouses Encyclopedia* Hardback (Erin: Boston Mills Press, 2006) ISBN 1-55046-399-3

## പുറം കണ്ണികൾ

* EPA's Great Lakes Atlas
* Great Lakes Coast Watch 
* Michigan DNR map of Lake Michigan
* Bathymetry of Lake Michigan
;Lighthouses
* Bibliography on Michigan lighthouses 
* Interactive map of lighthouses in area (northern Lake Michigan) 
* Interactive map of lighthouses in area (southern Lake Michigan)
* Terry Pepper on lighthouses of the western Great Lakes
* Wagner, John L., Beacons Shining in the Night, Michigan lighthouse bibliography, chronology, history, and photographs, Clarke Historical Library, Central Michigan University]

വർഗ്ഗം:അമേരിക്കയിലെ തടാകങ്ങൾ
വർഗ്ഗം:മഹാതടാകങ്ങൾ
മാത്രിമന്ദിർ

ഓറോവില്ലിന്റെ കേന്ദ്രഭാഗത്തായി സ്ഥിതിചെയ്യുന്ന ഒരു ആധ്യാത്മിക കേന്ദ്രമാണ് **മാത്രിമന്ദിർ**. മാതാവിന്റെ ക്ഷേത്രം എന്നാണ് മാത്രിമന്ദിറിന്റെ അർഥം. ഓറോവിൽ നഗരത്തിലെ വാസ്തുവിസ്മയം എന്നാണ് ഈ നിർമ്മിതി അറിയപ്പെടുന്നത്.

## നിർമിതി

സുവർണ്ണ വർണ്ണത്തിലുള്ള ഒരു ഗോളാകൃതിയാണ് മാത്രിമന്ദിറിന്റേത്. 1971 ഫെബ്രുവരി 21-ന് ഈ സുവർണ്ണ മന്ദിരത്തിന് തറക്കല്ലിട്ടു. 2008 മേയ്മാസത്തിലാണ് ഇതിന്റെ നിർമ്മാണം പൂർത്തിയായത്. 37 വർഷങ്ങൾ വേണ്ടിവന്നു ഇത് പണിതുതീർക്കാൻ. 12 താങ്ങുകളുള്ള ഒരു ഗോളാകൃതിയിലുള്ള ഈ നിർമിതിയെ സ്വർണ്ണവർണ്ണത്തിലുള്ള ഫലകങ്ങൾ കൊണ്ട് പൊതിഞ്ഞിരിക്കുന്നു. സൂര്യപ്രകാശത്തെ ഇവ പ്രതിഫലിപ്പിക്കും. ഇന്നർ ചേംബർ എന്നറിയപ്പെടുന്ന് ഇത്ന്റെ ഉൾഭാഗത്ത് ഒരു ധ്യാനമുറി(meditation hall) സ്ഥിതിചെയ്യുന്നു.

## അവലംബം

## പുറത്തേക്കുള്ള കണ്ണികൾ

*Matrimandir-The soul of the city 
* Matrimandir Journal 
*Chronicles of the Inner Chamber - by the 'Matrimandir Action Committee'
* 

വർഗ്ഗം:കെട്ടിടങ്ങളും നിർമ്മിതികളും
കസവുതട്ടം

എക്സൽ പ്രൊഡക്ഷൻസിനു വേണ്ടി എം. കുഞ്ചാക്കോ സംവിധാനം ചെയ്തു നിർമിച്ച മലയാളചലച്ചിത്രമാണ് **കസവുതട്ടം**.  ഇതിന്റെ വിതരണാവകാശികളായ എക്സൽ ഫിലിം പ്രൊഡക്ഷൻസ് റിലീസിംഗ് കമ്പനി 1967 ഡിസംബർ 1-ന് ചിത്രം കേരളത്തിൽ പ്രദർശിപ്പിച്ചു തുടങ്ങി.വയലാറിന്റെ ഗാനങ്ങൾക്ക് ജി ദേവരാജൻ സംഗീതമൊരുക്കി

## താരനിര

## പിന്നണിഗായകർ
*കെ.ജെ. യേശുദാസ്
*പി.ബി. ശ്രീനിവാസ്
*എ.എം. രാജ
*പി. സുശീല 

## അണിയറപ്രവർത്തകർ
*നിർമ്മാണം, സംവിധാനം :: എം കുഞ്ചാക്കോ
*ഗാനരചന :: വയലാർ രാമവർമ്മ
*സംഗീതം :: ജി ദേവരാജൻ
*പശ്ചാത്തലസംഗീതം :: ആർ. സുദർശനം
*ബാനർ :: എക്സൽ പ്രൊഡക്ഷൻസ്
*കഥ, തിരക്കഥ, സംഭാഷണം :: തോപ്പിൽ ഭാസി
*ചിത്രസംയോജനം :: രാമസ്വാമി
*ഛായാഗ്രഹണം :: പി. ദത്തു
*കലാസംവിധാനം :: മിറാൻഡാ 

## പാട്ടരങ്ങ്
*വരികൾ:വയലാർ
*ഈണം:  ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് കസവുതട്ടം
*ദേവരാഗമിൽ നിന്ന് കസവുതട്ടം പാട്ടുകൾ
*മലയാളചലച്ചിത്രം കോമിൽ നിന്ന് കസവുതട്ടം
*മലയാളം മൂവി&മ്യൂസിക് ഡാറ്റാബേസ്
*മലയാളസംഗീതം ഇൻഫൊ 

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
മോൺട്രിയൽ ബയോസ്ഫിയർ

കാനഡയിലെ മോൺട്രിയൽ നഗരത്തിൽ സ്ഥിതിചെയ്യുന്ന ഒരു സംഗ്രഹാലയമാണ് **മോൺട്രിയൽ ബയോസ്ഫിയർ** (ഫ്രഞ്ച്: Biosphère de Montréal). പരിസ്ഥിതി സംബന്ധമായ കാര്യങ്ങൾ പ്രദർശിപ്പിക്കുന്ന ഒരു മ്യൂസിയമാണ് ഇത്. ബക്മിനിസ്റ്റെർ ഫുള്ളർ എന്നയാളാണ് ഇതിന്റെ വാസ്തുശില്പി. പ്രധാനമായും ഉരുക്കും അക്രിലിക് സെല്ലുകളും ഉപയോഗിച്ച് നിർമിച്ചിരിക്കുന്ന ഒരു വലിയ പന്തിന്റെ ആകൃതിയിലുള്ള ഒരു നിർമിതിയാണ് ഇത്. 76മീറ്റർ വ്യാസമുള്ള ഈ നിർമിതിയുടെ ഉയരം 62മീറ്ററാണ്.

1976-ൽ പുനഃരുദ്ധാരണ പ്രവർത്തനങ്ങൾ നടക്കുന്ന സമയത്ത്, മേയ്മാസം 20-ആം തിയ്യതി ഉച്ചതിരിഞ്ഞ് ബയോസ്ഫിയറിൽ ഒരഗ്നിബാധയുണ്ടായി. കെട്ടിടത്തിന്റെ സുതാര്യമായ അക്രിലിൿ ബബിളുകൾ അഗ്നിക്കിരയായി. എങ്കിലും ഉരുക്കിൽ നിർമിച്ച  ട്രസ്സ്(ചട്ടകൂട്) അവശേഷിച്ചു. പിന്നീട് 1990 വരെ ഇത് അടച്ചിട്ടിരിക്കുകയായിരുന്നു..  

1990 ആഗസ്റ്റിൽ എന്വയോണ്മെന്റ് കാനഡ(Environment Canada) 17.5 ദശലക്ഷം യു.എസ് ഡോളറിന് ബയോസ്ഫിയർ ഭൂമി വിലയ്ക്കു വാങ്ങി. ബയോസ്ഫിയറിനെ ജല-പരിസ്ഥിതി വിഷയങ്ങളെ സംബന്ധിച്ച ഒരു മ്യൂസിയമാക്കി മാറ്റുക എന്നതായിരുന്നു അവരുടെ ഉദ്ദേശം. 1195-ൽ മ്യൂസിയം ഉദ്ഘാടനം ചെയ്തു. സമകാലീന പാരിസ്ഥിതിക പ്രശനങ്ങൾ, കാലാവസ്ഥാ വ്യതിയാനം, ജൈവ സാങ്കേതികവിദ്യ, സുസ്ഥിര വികസനം തുടങ്ങിയവ ഈ മ്യൂസിയവുമായി ബന്ധപ്പെട്ട വിഷയങ്ങളാണ്.

## ചിത്രശാല

File:Mtl. Biosphere in Sept. 2004.jpg|വശങ്ങളിൽ നിന്നുള്ള കാഴ്ച
File:Biosphere, Montreal.JPG|ഒരു മഞ്ഞുകാലത്ത്
File:Biosphère Montréal CA.jpg|2005-ലെ ഒക്ടോബറിൽ
File:Biosphère Montréal.jpg|നദിയിൽ നിന്നുള്ള ദൃശ്യം
File:Biosphère intérieur.JPG|അകം ഭാഗം
File:Biosphère de Montréal en juillet 2011.jpg|July 2011


## അവലംബം

## പുറത്തേക്കുള്ള കണ്ണികൾ

*ബയോസ്ഫിയർ മ്യൂസിയം വെബ്സൈറ്റ്
ഖസാഖ് സ്റ്റെപ്പ്

കസാഖ്സ്ഥാനിലെ അതിവിശാലമായ തുറന്ന സമതലങ്ങളാണ് ഖസാഖ് സ്റ്റെപ്പ് അഥവാ കിർഗിസ് സ്റ്റെപ്പ് എന്നറിയപ്പെടുന്ന പുൽപ്രദേശം. സ്റ്റെപ്പി എന്നും ഈ പുൽപ്രദേശം ഇത് അറിയപ്പെടുന്നു. വടക്കൻ കസാക്കിസ്ഥാനിലെയും റഷ്യയുടെ സമീപ പ്രദേശങ്ങളിലെയും പ്രദേശങ്ങൾ ഇത് ഉൾക്കൊള്ളുന്നു. കസാഖ്സ്ഥാന്റെ മൂന്നിലൊന്നും സ്റ്റെപ്പ് പുൽപ്രദേശം അപഹരിച്ചിരിക്കുന്നു. കാസ്പിയൻ ചരിവിനു കിഴക്കു മുതൽ ആറൽ കടലിനു വടക്ക് അൽതായ് പർവതനിരകൾ വരെ 2,200 കിലോമീറ്റർ (1,400 മൈൽ) പ്രദേശത്തായി ഇത് വ്യാപിച്ചുകിടക്കുന്നു. ഏകദേശം 804,450 ചതുരശ്ര കിലോമീറ്റർ (310,600 ചതുരശ്ര മൈൽ) വിസ്തൃതിയിൽ പരന്നു കിടക്കുന്ന ഈ പ്രദേശം ലോകത്തെ ഏറ്റവും വലിയ ഊഷരപുൽപ്രദേശമാണ്. പോണ്ടിക്-കാസ്പിയൻ സ്റ്റെപ്പിന് കിഴക്കായും എമിൻ വാലി സ്റ്റെപ്പിന് പടിഞ്ഞാറായുമായി സ്ഥിതിചെയ്യുന്ന ഇതുമായി ചേർന്ന് യുറേഷ്യൻ സ്റ്റെപ്പിന്റെ മധ്യ, പടിഞ്ഞാറൻ ഭാഗങ്ങൾ രൂപം കൊള്ളുന്നു. പാലിയാർട്ടിക് മേഖലയിലെ മിതശീതോഷ്ണ പുൽമേടുകൾ, സവേനകൾ, കുറ്റിച്ചെടികൾ എന്നിവയുടെ ഒരു ആവാസവ്യവസ്ഥയാണ് കസാഖ് സ്റ്റെപ്പി. പത്തൊൻപതാം നൂറ്റാണ്ടിന്റെ മധ്യത്തിന് മുമ്പ് ഇതിനെ കിർഗിസ് സ്റ്റെപ്പി എന്നാണ് വിളിച്ചിരുന്നത്, 'കിർഗിസ്' എന്നത് കസാക്കുകളെ സൂചിപ്പിക്കുന്ന ഒരു പഴയ റഷ്യൻ പദമായിരുന്നു.മഴകുറവായതിനാൽ മരങ്ങൾ അപൂർവ്വമാണ്. പുൽപ്രദേശവും മണ്ണൽപ്പരപ്പും മാത്രമാണ് ഈ പ്രദേശത്തിന്റെ ഭൂഭാഗദൃശ്യം. സ്റ്റെപ്പിയുടെ ഭൂരിഭാഗം പ്രദേശത്തെയും മരുഭൂമിയോ പാതിമരുഭൂമിയോ ആയാണു പരിഗണിക്കുന്നത്. അതിശക്തമായ കാറ്റാണ് ഇവിടെ വീശിയടിക്കുന്നത്. സ്റ്റെപ്പിയുടെ പടിഞ്ഞാറു ഭാഗത്ത് മനുഷ്യവാസം കുറവാണ്. റഷ്യയുടെ പ്രധാന ബഹിരാകാശവിക്ഷേപണകേന്ദ്രമായ ബയ്ക്കനൂർ കോസ്മോ ഡ്രോം സ്റ്റെപ്പിയുടെ തെക്കൻ മേഖലയിലാണ് സ്ഥിതിചെയ്യുന്നത്. സയ്ഗആന്റിലോപ്, സൈബീരിയൻ മാൻ. ചെന്നായ്, കുറുക്കൻ തുടങ്ങിയ ജീവജാലങ്ങളെ സ്റ്റെപ്പിൽ കാണുന്നു.

## പശ്ചാത്തലം
യൂറോപ്പിനെയും ഏഷ്യയെയും വേർതിരിക്കുന്ന പരമ്പരാഗത രേഖയായ യുറാൽ പർവതനിരകളുടെ തെക്കേയറ്റത്താണ് കസാഖ് സ്റ്റെപ്പ് സ്ഥിതി ചെയ്യുന്നത്. ഭൂരിഭാഗവും അർദ്ധ മരുഭൂമിയായി കണക്കാക്കപ്പെടുന്ന സ്റ്റെപ്പിന്, കൂടുതൽ തെക്കോട്ട് പോകുമ്പോൾ ക്രമേണ മരുഭൂമിയായി മാറുന്നു. ടുറാൻ താഴ്ന്ന പ്രദേശം സ്റ്റെപ്പിന്റെ തെക്കുപടിഞ്ഞാറൻ ഭാഗത്താണ് സ്ഥിതി ചെയ്യുന്നത്. എന്നാൽ കിഴക്കോട്ടോ സ്റ്റെപ്പിന്റെ വടക്കൻ ഭാഗങ്ങളിലേക്കോ സഞ്ചരിക്കുമ്പോൾ ചില ഭാഗങ്ങളിൽ ഒഴികെ ഉയരം വർദ്ധിക്കുന്നു.

പോണ്ടിക് സ്റ്റെപ്പ് പടിഞ്ഞാറും വടക്കുപടിഞ്ഞാറുമായി സ്ഥിതിചെയ്യുന്നു. കസാഖ് സ്റ്റെപ്പിന്റെ വടക്കും വടക്കുകിഴക്കും ഭാഗങ്ങളിലായി സ്ഥിതിചെയ്യുന്ന കസാഖ് ഫോറസ്റ്റ് സ്റ്റെപ്പി പൈൻ തോട്ടങ്ങളുടെ ഒരു പരിസ്ഥിതി മേഖലയാണ്. ഇത് പുൽമേടുകൾ ഇടകലർന്ന് കസാഖ് സ്റ്റെപ്പിനും സൈബീരിയയിലെ വനങ്ങൾക്കും ഇടയിൽ ഒരു സംക്രമണം സൃഷ്ടിക്കുന്നു. തെക്ക് ഭാഗത്ത് കസാഖ് അർദ്ധ മരുഭൂമിയും കസാഖ് ഉന്നത പ്രദേശ പരിസ്ഥിതി മേഖലകളും സ്ഥിതിചെയ്യുന്നു. വടക്കൻ-മധ്യ കസാക്കിസ്ഥാനിലെ കോക്ഷെറ്റോ മാസിഫ്, കസാക്കിസ്ഥാൻ ഉയർന്ന പ്രദേശത്തിന്റെ ഒരു എൻക്ലേവ് ഉൾക്കൊള്ളുന്നുതും താഴ്ന്ന ഉയരങ്ങളിൽ അതിനെ വലയം ചെയ്തുള്ള കസാക്കിസ്ഥാൻ സ്റ്റെപ്പിൽ നിന്ന് വ്യത്യസ്തവുമാണ്.

## അവലംബം
വർഗ്ഗം:കസാഖ്സ്ഥാന്റെ ഭൂമിശാസ്ത്രം
ദ ലാസ്റ്റ് മുഗൾ

1857-ലെ ശിപായിലഹളക്കാലത്തെ ഡെൽഹിയുടെ പശ്ചാത്തലത്തിൽ വില്ല്യം ഡാൽറിമ്പിൾ എഴുതി 2006-ൽ പ്രസിദ്ധീകരിച്ച ഇംഗ്ലീഷ് ഭാഷയിലുള്ള ചരിത്രപുസ്തകമാണ് ***ദ ലാസ്റ്റ് മുഗൾ, ദ ഫോൾ ഓഫ് എ ഡൈനസ്റ്റി, ഡെൽഹി 1857*** () ഡാൽറിമ്പിൾ, ഡെൽഹിയെയും മുഗൾ സംസ്കാരത്തെയും ബന്ധപ്പെടുത്തിയെഴുതിയ ചരിത്രപുസ്തകങ്ങളിൽ മൂന്നാമത്തേതാണിത്. സിറ്റി ഓഫ് ജിൻസ്, വൈറ്റ് മുഗൾസ് എന്നിവയാണ് മറ്റുള്ളവ.

1857-ലെ ഇന്ത്യൻ ലഹളയെക്കുറിച്ചുള്ള ഇംഗ്ലീഷിലുള്ള ചരിത്രരേഖകൾ മിക്കതും ബ്രിട്ടീഷ് പക്ഷപാതിത്വമുള്ളതാണ്. അതിൽനിന്നും വ്യത്യസ്തമായി ഇന്ത്യൻ വീക്ഷണത്തിലുള്ളതാണ് ഈ പുസ്തകമെന്നാണ് രചയിതാവിന്റെ അവകാശവാദം. ലഹളക്കാലത്ത് ശേഖരിക്കപ്പെട്ട, കാലങ്ങളോളം പഠനവിധേയമാകാതെയിരുന്ന മ്യൂട്ടിനി പേപ്പേഴ്സ് എന്ന ചരിത്രരേഖകളാണ് ഈ പുസ്തത്തിന്റെ പ്രധാന വിവരസ്രോതസ്.
## അവലംബം

## കുറിപ്പുകൾ
* 

വർഗ്ഗം:ചരിത്രഗ്രന്ഥങ്ങൾ
വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:1857-ലെ ഇന്ത്യൻ ലഹള
വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ
മ്യൂച്വൽ ഫണ്ട്

പൊതുജനങ്ങളിൽ നിന്നും ചെറിയ നിക്ഷേപങ്ങൾ സ്വീകരിച്ച് അവ സമാഹരിച്ച് അവർക്കു വേണ്ടി പലതരത്തിലുള്ള ഓഹരികളിൽ നിക്ഷേപിച്ച് ലാഭം ഉണ്ടാക്കുന്ന പ്രവർത്തനത്തിലും,നിക്ഷേപ വ്യാപാരത്തിലും ഏർപ്പെട്ടിരിയ്ക്കുന്ന മധ്യവർത്തികളെയാണ് **മ്യൂച്ചൽ ഫണ്ടുകൾ** എന്നു വിളിയ്ക്കുന്നത്.
ഭാരതത്തിൽ മ്യൂച്ചൽ ഫണ്ടിനു തുടക്കം കുറിച്ചത് 1963 ൽ ആണ്.ആ വർഷം പാർലമെന്റ് പാസ്സാക്കിയ നിയമത്തിന്റെ അടിസ്ഥാനത്തിൽ *യൂണിറ്റ് ട്രസ്റ്റ് ഓഫ് ഇന്ത്യ*(UTI) രൂപീകൃതമാവുകയും അതോടൊപ്പം യു.എസ് 64 എന്ന പദ്ധതി 1964 ജൂലൈയിൽ പുറത്തിറക്കുകയും ചെയ്തു.
## ഘടകങ്ങൾ
*സ്പോൺസറർ
*അസറ്റ് മാനേജ്മെന്റ് കമ്പനി
*ട്രസ്റ്റി
*കസ്റ്റോഡിയൻ
*രജിസ്ട്രാർ

## അവലംബം

വർഗ്ഗം:ഓഹരിവിപണി
ഇന്ത്യയിലെ തിരഞ്ഞെടുപ്പുകൾ

ആനുപാതികമല്ലാതെ തിരഞ്ഞെടുക്കപ്പെടുന്ന ഫെഡറൽ ഭരണകൂടമുള്ള രാജ്യമാണ് ഇന്ത്യ. ഫെഡറൽ തലത്തിലും സംസ്ഥാനതലത്തിലും പ്രാദേശികമായും ജനപ്രതിനിധികൾ തിരഞ്ഞെടുക്കപ്പെടുന്നുണ്ട്. ദേശീയതലത്തിൽ ഭരണകൂടത്തിന്റെ തലവനായ, പ്രധാനമന്ത്രിയെ പാർലമെന്റിന്റെ അധോസഭയായ ലോകസഭയിലെ അംഗങ്ങളാണ് തിരഞ്ഞെടുക്കുന്നത്. ലോക്സഭയിലെ രണ്ടംഗങ്ങളെ പ്രസിഡന്റിന് നാമനിർദ്ദേശം ചെയ്യാമെങ്കിലും ബാക്കിയെല്ലാ അംഗങ്ങളെയും നേരിട്ട് പൊതു തിരഞ്ഞെടുപ്പുവഴിയാണ് തിരഞ്ഞെടുക്കുന്നത്. സാർവ്വത്രികമായ പ്രായപൂർത്തി വോട്ടെടുപ്പിലൂടെ അഞ്ചുവർഷത്തിലൊരിക്കലാണ് അംഗങ്ങളെ തിരഞ്ഞെടുക്കുന്നത്. പാർലമെന്റിന്റെ ഉപരിസഭയായ രാജ്യസഭയിലെ അംഗങ്ങളെ സംസ്ഥാന നിയമസഭകളിലെയും കേന്ദ്രഭരണപ്രദേശങ്ങളിലെയും തിരഞ്ഞെടുക്കപ്പെട്ടം അംഗങ്ങൾക്കിടയിൽ വോട്ടെടുപ്പ് നടത്തിയാണ് തിരഞ്ഞെടുക്കുന്നത്. 
  
2009-ൽ തിരഞ്ഞെടുപ്പിൽ 71.4 കോടി ആൾക്കാർക്ക് വോട്ടവകാശമുണ്ടായിരുന്നു. (ഇത് യൂറോപ്യൻ യൂണിയനിലെയും അമേരിക്കയിലെയും വോട്ടവകാശമുള്ളവരുടെ തുകയേക്കാൾ കൂടുതലാണ്). 30 കോടി ഡോളറോളമാണ് തിരഞ്ഞെടുപ്പിന്റെ ചിലവ്. 10 ലക്ഷത്തിലധികം ഇലക്ട്രോണിക് വോട്ടിംഗ് യന്ത്രങ്ങൾ തിരഞ്ഞെടുപ്പിൽ ഉപയോഗിക്കപ്പെടും.

വോട്ടവകാശമുള്ള ഇത്രയധികം ജനങ്ങളുള്ളതുകാരണം തിരഞ്ഞെടുപ്പ് ഒന്നിലധികം ഘട്ടങ്ങളായാണ് നടത്തപ്പെടുന്നത് (2004-ലെ പൊതുതിരഞ്ഞെടുപ്പിൽ നാലു ഘട്ടങ്ങളാണുണ്ടായിരുന്നതെങ്കിൽ 2009-ലെ പൊതുതിരഞ്ഞെടുപ്പിൽ അഞ്ച് ഘട്ടങ്ങളുണ്ടായിരുന്നു). ഇന്ത്യയിലെ തിരഞ്ഞെടുപ്പ് കമ്മീഷൻ തിരഞ്ഞെടുപ്പ് തീയതികൾ പ്രഖ്യാപിക്കുന്നതുമുതൽ തിരഞ്ഞെടുപ്പ് ഫലം പ്രഖ്യാപിക്കുന്നതുവരെ വളരെ നീണ്ട പ്രക്രീയയാണിത്.

## അവലംബം

## പുറത്തേയ്ക്കുള്ള കണ്ണികൾ

*ഇന്ത്യയിലെ തിരഞ്ഞെടുപ്പുകൾ  ചരിത്രവും വിവരങ്ങളും
*ഇന്ത്യയിലെ അസംബ്ലി തിര‌ഞ്ഞെടുപ്പ് ഫലങ്ങൾ 
*ഇന്ത്യയിലെ തിരഞ്ഞെടുപ്പ് കമ്മീഷൻ
*ആഡം കാർസ് ഇലക്ഷൻ ആർക്കൈവ്

വർഗ്ഗം:ഇന്ത്യയിലെ തിരഞ്ഞെടുപ്പുകൾ
എസ്‌പ്ലനേഡ്- തിയറ്റേർസ് ഓൺ ദ് ബേ

സിംഗപൂർ നഗരത്തിലെ മറീനാ ബേയിൽ സ്ഥിതിചെയ്യുന്ന് ഒരു കെട്ടിടമാണ് **എസ്പ്ലനേഡ്**. സിംഗപ്പൂർ നദിമുഖത്തുള്ള 6 ഹെക്ടർ ഭൂമിയിലാണ് ഇത് സ്ഥിതിചെയ്യുന്നത്. സിംഗപ്പുരിന്റെ തനതുകലകൾ പ്രദർശിപ്പിക്കുന്നതിവേണ്ടിയുള്ള ഒരു കേന്ദ്രമായാണ് ഇത് നിർമിച്ചത്. 1600 പേർക്ക് ഇരിക്കാവുന്ന ഒരു കൺസേർട് ഹാളും, 2000 പേരെ ഉൾക്കൊള്ളുന്ന ഒരു തിയറ്ററും ഇതിനുള്ളിലുണ്ട്. 

ദുരിയാൻ പഴങ്ങളെ അനുസ്മരിപ്പിക്കും വിധമാണ് ഈ കെട്ടിടം രൂപകല്പന ചെയ്തിരിക്കുന്നത്. സിംഗപ്പൂരിലെ ഡി.പ്പി ആർക്കിടെക്റ്റും ലണ്ടൻ ആസ്ഥാനമായ വിൽഫോർഡ് ആന്റ് പാർട്ണേർസ് എന്ന കംബനിയും സംയുക്തമായാണ് ഇതിന്റെ രൂപകല്പന നിർവഹിച്ചത്. എങ്കിലും 1995 മേയിൽ ലണ്ടൻ കമ്പനി പദ്ധതിയിൽനിന്നും പിൻവാങ്ങി.

## അവലംബം

## പുറത്തേക്കുള്ള കണ്ണികൾ

* ഔദ്യോഗിക വെബ്സൈറ്റ്
* എസ്പ്ലനേഡ്- തിയറ്റേർസ് ഓൺ ദ് ബേ
ആർബിട്രേജ്

വിപണികൾ ഏറ്റക്കുറച്ചിലോടെ മുന്നോട്ട്  പോകുന്ന സാഹചര്യത്തിൽ നഷ്ടസാദ്ധ്യത ഒഴിവാക്കുന്നതിനായി ഒരു വിപണിയിൽ വിൽക്കുകയും മറ്റൊരു വിപണിയിൽ വാങ്ങുകയും ചെയ്യുന്ന പ്രവർത്തനത്തെയാണ് **ആർബിട്രേജ്** എന്നു വിളിയ്ക്കുന്നത്. ഈ വ്യാപാരത്തിൽ ഏർപ്പെട്ടിരിയ്ക്കുന്നവരെ *ആർബിട്രേജർ* എന്നു വിശേഷിപ്പിയ്ക്കുന്നു.
ഒരു രാജ്യത്തിലെ തന്നെ വിപണി ലക്ഷ്യമാക്കി പ്രവർത്തിയ്ക്കുന്നവരെ *ഡൊമസ്റ്റിക് ആർബിട്രേജർ* എന്നും വിദേശവിപണിയുമായുള്ള വ്യത്യാസം പ്രയോജനപ്പെടുത്തുന്നവരെ *ഫോറിൻ ആർബിട്രേജർ* എന്നും വിളിയ്ക്കാറുണ്ട്.

## അവലംബം

## പുറംകണ്ണികൾ
*What is Arbitrage? (About.com) 
*ArbitrageView.com  – Arbitrage opportunities in pending merger deals in the U.S. market
* Information on arbitrage in dual-listed companies on the website of Mathijs A. van Dijk.
*What is Regulatory Arbitrage. Regulatory Arbitrage after the Basel ii framework and the 8th Company Law Directive of the European Union. 
*Institute for Arbitrage. 

വർഗ്ഗം:ഓഹരിവിപണി
ഇന്ത്യൻ ബാഡ്മിന്റൺ ലീഗ്

ഇന്ത്യയിലെ ഒരു ബാഡ്മിന്റൺ ലീഗ് ചാമ്പ്യൻഷിപ്പ് മത്സരമാണ് **ഇന്ത്യൻ ബാഡ്മിന്റൺ ലീഗ്**. ബാഡ്മിന്റൺ അസോസിയേഷൻ ഓഫ് ഇന്ത്യ (ബായ്) ആണ് ഇതിന് നേതൃത്വം നൽകുന്നത്. ഇത് ആദ്യമായി നടക്കുന്നത് 2013ൽ ആണ്. 6 ടീമുകൾ ആണ് ഉള്ളത്. 6 പ്രതീകതാരങ്ങളും ഇന്ത്യൻ ബാഡ്മിന്റൺ ലീഗിലുണ്ട്.‌

## പ്രതീകതാരങ്ങൾ
* **ലീ ചോങ് വേയ്**
* **[[സൈന നേവാൾ]]‌**
* **[[പാരുപ്പള്ളി കശ്യപ്]]**
* **പി.വി. സിന്ധു**
*** [[ജ്വാല ഗുട്ട]]**
* **[[അശ്വിനി പൊന്നപ്പ]]**

## ടീമുകൾ

## ടെലിവിഷൻ
ഇന്ത്യൻ ബാഡ്മിന്റൺ ലീഗ് തത്സമയം കാണിക്കുന്ന ടെലിവിഷൻ ചാനലുകൾ. 

* ഇ.എസ്.പി.എൻ
* സ്റ്റാർ സ്പോർട്സ്
* ടെൻ സ്പോർട്സ്
* സോണി ടെലിവിഷൻ

## അവലംബം

## പുറം കണ്ണികൾ
* Indian Badminton League to be held from August 14-31 across six cities 
* Indian Badminton League receives 29 bids for teams 
* Indian Badminton League on Sport195 
* Indian Badminton League: Krrish Group bags Delhi franchise, names it ‘Delhi Smashers’ 
* Indian Badminton League: Bangalore team named ‘Banga Beats’
* Indian Badminton League: Sunil Gavaskar becomes co-owner of Mumbai Masters
* Bids for Indian Badminton League 

വർഗ്ഗം:ഇന്ത്യയിലെ ബാഡ്മിന്റൺ ടൂർണമെന്റുകൾ
ചോലപൊന്തച്ചുറ്റൻ

ഒരു കാട്ടുശലഭമാണ് **ചോലപൊന്തചുറ്റൻ**. ഇംഗ്ലീഷ് പേർ: Sullied Sailer. ശാസ്ത്രനാമം: *Neptis soma*. കുടുംബം: Nymphalidae. മദ്ധ്യ ഇന്ത്യയിലും ഉത്തരേന്ത്യയിലും ഇതിനെ സാധാരണയായികാണാവുന്നതാണ്. 
കേരളത്തിൽ ചോലപൊന്തചുറ്റനെ വിരളമായി കാണാം.നല്ല മഴ കിട്ടുന്ന വനങ്ങളിൽ ആണ് ഇതിന്റെ പ്രധാന താവളം. ചിറകുകൾ പരത്തിപ്പിടിച്ച് ഇരുന്നാണ് ഇതിന്റെ വിശ്രമം.

## നിറം
ചിറകിന്റെ പുറം ഭാഗത്തിനു ഇരുണ്ടനിറമാണ്. മങ്ങിയ വെളുത്ത പൊട്ടുകളും കാണാം. മുൻ ചിറകിന്റെ പുറത്ത് കുറുകെ ഒരു വരയും,അടുത്ത് ഒരു ത്രികോണക്കുറിയും ഉണ്ട്. പൊട്ടുകളുടെ ഒരു നിരയും,ചെറിയ പുള്ളികളുടെ നിരയും കാണപ്പെടുന്നുണ്ട്.
ചിറകിന്റെ അടിവശത്തിനു ചെന്തവിട്ടുനിറമാണ്. വേനൽക്കാലത്തും, മഴക്കാലത്തും നിറം വ്യത്യാസപ്പെടാറുണ്ട്.
## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കാവാലം ചുണ്ടൻ

നെഹ്റു ട്രോഫി വള്ളംകളിയിൽ മത്സരിക്കുന്ന ഒരു ചുണ്ടൻ വള്ളമാണ് **കാവാലം ചുണ്ടൻ.**  കാവാലം ഗ്രാമത്തിൽപ്പെട്ട ഒരു ചുണ്ടൻവള്ളമാണിത്. ഈ ചുണ്ടൻവള്ളം മുമ്പ് കൈനകരി പുത്തൻ ചുണ്ടൻ എന്നപേരിലാണ് അറിയപ്പെട്ടിരുന്നത്.

പിന്നീട് 1942ൽ കൊച്ചുപുരക്കൽ ഔസെഫ് തൊമ്മൻ ഇത് വാങ്ങി. 1943ൽ ഇത് പുനർനിർമ്മിക്കുകയും കാവാലം ചുണ്ടൻ എന്ന് നാമകരണം ചെയ്യുകയും ചെയ്തു. ഔസെഫ് തൊമ്മന്റെ മരണശേഷം  അദ്ദേഹത്തിന്റെ മകൻ തൊമ്മൻ ജോസഫ് ഉടമസ്ഥാവകാശം ഏറ്റെടുത്തു. 1949, 1950, 1958, 1960, 1962 വർഷങ്ങളിൽ ഈ ചുണ്ടൻവള്ളം നെഹ്റു ട്രോഫി വള്ളംകളിയിൽ വിജയിച്ചിട്ടുണ്ട്. അതിൻ്റെ കഥയെ അടിസ്ഥാനമാക്കിയുള്ള മലയാളം സിനിമയാണ് കാവാലം ചുണ്ടൻ.
## ഇതും കാണുക
* കാരിച്ചാൽ ചുണ്ടൻ
* ചമ്പക്കുളം ചുണ്ടൻ
* ചെറുതന ചുണ്ടൻ
* നടുഭാഗം ചുണ്ടൻ
* നെഹ്‌റു ട്രോഫി വള്ളംകളി
## അവലംബങ്ങൾ

വർഗ്ഗം:കേരളസംസ്കാരം
വർഗ്ഗം:ചുണ്ടൻ വള്ളങ്ങൾ
ആൻ ആപ്പിൾബോം

അമേരിയ്ക്കൻ എഴുത്തുകാരിയും, പുലിറ്റ്സർ പുരസ്കാരം നേടിയ പത്രപ്രവർത്തകയുമാണ്  **ആൻ ആപ്പിൾബോം** (Anne Elizabeth Applebaum). (ജനനം:1964 ജൂലൈ 25).കമ്മ്യൂണിസത്തെക്കുറിച്ചും  മധ്യയൂറോപ്പ്, കിഴക്കൻയൂറോപ്പ് എന്നിവിടങ്ങളിലെ ജനജീവിതങ്ങളെക്കുറിച്ചും ഭരണകൂടങ്ങളെക്കുറിച്ചുമുള്ള പ്രതിപാദനങ്ങൾ ആനിനെ പ്രശസ്തയാക്കുകയുണ്ടായി. **[[അയൺ കർട്ടൻ|അയൺ കർട്ടൻ]]** അഥവാ ഇരുമ്പുമറ എന്ന പുസ്തകം ആനിന്റെ ഒരു പ്രധാനരചനയാണ്.
ദ എക്കണോമിസ്റ്റിന്റെ എഡിറ്ററും, വാഷിങ്ടൺ പോസ്റ്റിന്റെ എഡിറ്റോറിയൽ ബോർഡ് അംഗവുമായിരുന്നു ആൻ (2002–2006) .

## അവലംബം

## പുറംകണ്ണികൾ

* AnneApplebaum.com
* 2005 Pulitzer Prize citation for ''Gulag: A History''
* "Anne Applebaum, Opinion Writer" *[[The Washington Post]]*
*''Booknotes'' interview with Applebaum on ''Gulag'', May 25, 2003 
*C-SPAN ''Q&A'' interview with Applebaum about ''Iron Curtain'', December 16, 2012

വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:1964-ൽ ജനിച്ചവർ
മഞ്ഞച്ചെമ്പുള്ളി ശലഭം

വരണ്ട പ്രദേശങ്ങളിൽ സാധാരണ കാണപ്പെടുന്ന ഒരു ശലഭമാണ് **മഞ്ഞചെമ്പുള്ളി**. ഇംഗ്ലീഷ് പേർ: Yellow Orange Tip. ശാസ്ത്രനാമം: *Ixias pyrene*. കുടുംബം: Pieridae. കുന്നുകളിലും മുൾക്കാടുകളിലും ഇതിനെ കാണാറുണ്ട്. പെൺശലഭം തേൻ ഇഷ്ടപ്പെടുമ്പോൾ ആൺശലഭം നനഞ്ഞമണ്ണിൽ ഇരുന്ന് ലവണാംശം നുകരുന്നതാണ് കാണാൻ കഴിയുക.ആൺ ശലഭത്തിനു പെൺശലഭത്തേക്കാൾ വേഗത്തിൽ പറക്കാൻ കഴിവുണ്ട്.
## നിറം

ചിറകിന്റെ മുഖ്യനിറം മഞ്ഞയാണ്. ചിറക് തുറന്നു പിടിച്ചാൽ മഞ്ഞകലർന്ന ഓറഞ്ച് നിറത്തിൽ വലിയപുള്ളികൾ പുറത്ത് കാണുവാൻ സാധിയ്ക്കും. വീതികൂടിയ കറുത്തകര ഈ പുള്ളികൾക്കു ചുറ്റുമുണ്ട്.ചിറകിനു അടിവശത്തു മഞ്ഞയിൽ അങ്ങിങ്ങായി തവിട്ടുപുള്ളികൾ,കുത്തുകൾ ഇവ കാണാം.

## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മുള്ളൻ പാവൽ

കേരളത്തിൽ കണ്ടുവരുന്ന ഒരുതരം പാവലാണ് **മുള്ളൻ പാവൽ**.. **സ്വീറ്റ് ഗോർഡ്, മധുരപ്പാവൽ, മധുരക്കയ്പ,  വെൺപാവൽ** എന്നെല്ലാം ഇതിനെ വിളിച്ച് വരുന്നു. 
## ഘടന
മുള്ളൻ പാവലിന്റെ കായയുടെ പുറം മുഴുവനും മിനുസമുള്ള മുള്ളുകളാണ്. ഇതിൽ ആൺചെടിയും പെൺചെടിയും വ്യത്യാസമായുണ്ട്. . ഇളം കായക്ക് നല്ല പച്ച നിറമാണ്. കായ മൂക്കുമ്പോൾ നിറഭേദമുണ്ടായി ചുവക്കുന്നു. ഉള്ളിൽ ബ്രൗൺ അല്ലെങ്കിൽ ചുവപ്പുനിറമുള്ള വിത്തുകൾ.

## കൃഷിരീതി
സാധാരണ പാവൽ നടുന്ന പോലെ തന്നെയാണ് ഇതിന്റെ കൃഷിരീതിയും. വിത്ത് മുളപ്പിച്ചും തണ്ട് വേരുപിടിപ്പിച്ചും വളർത്താം. വിത്തുകൾ തണലിലുണക്കി പാകി മുളപ്പിക്കാം. നാലോ അഞ്ചോ മുട്ടുകളുള്ള തണ്ട് മുറിച്ച് നടകയും ചെയ്യാം. രണ്ടടി സമചതുരത്തിലെടുത്ത കുഴിയിൽ കാലിവളവും എല്ലുപൊടിയും മേൽ മണ്ണും ചേർത്ത് മൂടി തൈ നടാം. ചെടിച്ചട്ടിയിലും ചാക്കിലും വളർത്താം. പടരുന്നതിന് പന്തൽ നിർമ്മിക്കണം. തൈ നട്ട് 2 മാസമാവുമ്പോൾ പുഷ്പിക്കും.

## ഉപയോഗങ്ങൾ
മികച്ച പച്ചക്കറിയാണ് മുള്ളൻ പാവൽ. ധാരാളം ബീറ്റാ കരോട്ടിൻ അടങ്ങിയിട്ടുണ്ട്. കായയിൽ അടങ്ങിയിരിക്കുന്ന ലൈക്കോപിൻ ഇതിനെ ഔഷധമൂല്യമുള്ളതാക്കുന്നു.
## ഗാക് റൈസ്

മുള്ളൻ പാവക്കയുടെ വിത്തും അല്ലികളും ചേർത്ത് അരികൊണ്ട് തയ്യാറാക്കുന്ന ഒരു വിഭവമാണ് ഗാക് റൈസ്. വിയറ്റ്നാമിലെ ഒരു വിശേഷപ്പെട്ട ഭക്ഷണ പദാർത്ഥമാണ് ഇത്.

ഗാക് റൈസ് കഴിക്കുന്നവരിൽ രക്തത്തിലെ ബീറ്റാകരോട്ടിന്റെ അളവ് താരതമ്യേന കൂടുതലാണെന്നാണ്  കണ്ടെത്തൽ

## ചിത്രശാല

File:Momordica cochinchinensis seeds, by Omar Hoftun.jpg|thumb|മുള്ളൻ പാവൽ വിത്തുക
File:Quả gấc VN.jpg|thumb|മുള്ളൻ പാവൽ  കായ്കൾ
File:Gardenology.org-IMG 8003 qsbg11mar.jpg|thumb|മുള്ളൻ പാവൽ - ചെടിച്ചട്ടിയിൽ വളർത്തിയ നിലയിൽ
File:Flore des serres v14 227a.jpg|thumb|മുള്ളൻ പാവൽ - പൂവ്(ചിത്രീകരണം)
File:Quả Gấc.jpg|thumb|മുള്ളൻ പാവൽ - പഴുത്ത കായ്കൾ
File:Qua Gac.JPG|thumb|മുള്ളൻ പാവൽ പഴുത്ത കായ(ഛേദം)


## ഇതും കാണുക
* പാവൽ
* കാട്ടു പാവൽ
* നാടൻപാവൽ
* എരുമപ്പാവൽ

## അവലംബം

## പുറത്തേക്കുള്ള കണ്ണികൾ

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഭൂപടശലഭം

ചിറകിൽ ഭുപടത്തിലെ വരകൾ പോലെ ചിറകിൽ  രേഖകൾ ഉള്ളതിനാലാണ് ഇതിനെ **ഭൂപടശലഭം**(Common map) എന്നുവിളിയ്ക്കുന്നത്. മാപ് ശലഭം എന്നും ഇവയെ വിളിക്കാറുണ്ട്. ഏഷ്യയുടെ ദക്ഷിണഭാഗത്താണ് ഇവ കാണപ്പെടുന്നത്. . and Southeast Asia.

## ജീവിതരീതി
കാട്ടിലാണ് ഇവയെ സാധാരണ കണ്ടുവരുന്നത്. പ്രത്യേകിച്ച് മഴകാടുകളിൽ. ചിറകടിയ്ക്കാതെ സാവധാനം ഒഴുകിപറക്കുന്ന പോലെയാണ് ഇവയുടെ പറക്കൽ രീതി.പുഴക്കല്ലിലും,ഇലകളിലും ഇരുന്ന്  ചിറകു പരത്തിവിശ്രമിയ്ക്കുന്നതു കാണാം.വിരളമായി മാത്രമേ പൂന്തേൻ നുകരുകയുള്ളൂ.മഴയത്തും വെയിലത്തും കാണാറുണ്ട്.ജലാശയങ്ങളിലെ ഓളങ്ങൾക്കുമീതേ പറക്കുന്നതും കാണാറുണ്ട്. ആൽമരത്തിലാണ് ഭൂപടശലഭങ്ങൾ മുട്ടയിടുന്നത്. മുട്ടയുടെ മുകൾഭാഗത്തുള്ള ചെറിയ വാൽ പോലുള്ള ഭാഗത്ത് കൂടെയാണ് ലാർവ്വ പുറത്തുവരിക.

## ശരീരപ്രകൃതി
ഭൂപടത്തിന്റെ അക്ഷാംശവും രേഖാംശവും പോലുള്ള വരകൾ ഈ ശലഭത്തിന്റെ ചിറകിൽ കാണാം. വെള്ള കടലാസുപോലുള്ള ചിറകുകളിൽ ഇരുണ്ട വരകൾ പോലെയാണത്.ചിറകുകളർദ്ധതാര്യമാണ്.ഭൂപടവരകൾ കൂടാതെ നീലയും ഇളം തവിട്ടു നിറത്തിലുള്ള പട്ടകളും  ചിറകിൽകാണാം. മുൻചിറകും പിൻ ചിറകും തൊട്ടുനിൽക്കാറില്ല.അതുകൊണ്ട് കീഴറ്റവും മേലറ്റവും മുറിച്ചുമാറ്റിയതുപോലെ തോന്നും.പിൻ ചിറകിന്റെ അറ്റത്തായി രണ്ട്  ചെറിയ വാലുകളുണ്ട്. ഇതിന്റെ പുഴുവിന് ചുവപ്പുകലർന്ന തവിട്ടുനിറമാണ്. തലയിൽ ഒരു ജോടി കൊമ്പുകൾ കാണാവുന്നതാണ്. ഇവ ആൽഗ വർഗ്ഗ ചെടികളിലും മുട്ടയിടുന്നു.    

## ചിത്രശാല

File:Common Map by N A Naseer.jpg
File:Mapbutterfly.jpg|ഭൂപടശലഭം
File:Cyrestis_thyodamas.jpg|
File:Open wing position of Male Cyrestis thyodamas Doyère, 1840 – Map Butterfly WLB IMG 9640 28.jpg


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഇകോൾ ഫ്രോസിസ് ഡെ എക്സ്ട്രീം ഓറിയെന്റ്

ഏഷ്യൻ സമൂഹങ്ങളെപ്പറ്റിയുള്ള പഠനങ്ങൾക്കായുള്ള ഒരു ഫ്രഞ്ച് സ്ഥാപനമാണ് **ഇകോൾ ഫ്രോസിസ് ഡെ എക്സ്ട്രീം ഓറിയെന്റ്** (ഇ.എഫ്.ഇ.ഒ.) **വിദൂരപൂർവ്വദേശത്തിനായുള്ള ഫ്രഞ്ച് സ്കൂൾ** എന്നാണ് മലയാളതർജ്ജമ. 1900-ൽ ഹാനോയി ആസ്ഥാനമാക്കി അന്നത്തെ ഫ്രഞ്ച് ഇന്തോചൈനയിലാണ് സ്ഥാപനം ആരംഭിച്ചത്. വിയറ്റ്നാമിന് സ്വാതന്ത്ര്യം ലഭിച്ചശേഷം സ്ഥാപനത്തിന്റെ ആസ്ഥാനം പാരീസിലേയ്ക്ക് മാറ്റി. പുരാവസ്തുഗവേഷണം, ഫിലോളജി ആധുനിക ഏഷ്യൻ സമൂഹങ്ങളുടെ പഠനം എന്നിവയാണ് സ്ഥാപനത്തിന്റെ പ്രധാന താല്പര്യങ്ങൾ. 

1907-നു ശേഷം അങ്കോർ സംരക്ഷണച്ചുമതല ഇകോൾ ഫ്രോസിസ് ഡെ എക്സ്ട്രീം ഓറിയെന്റിനാണ്.

## അവലംബം


## പുറത്തേയ്ക്കുള്ള കണ്ണീകൾ

* ഇകോൾ ഫ്രോസിസ് ഡെ എക്സ്ട്രീം ഓറിയെന്റ് 
* ഇകോൾ ഫ്രോസിസ് ഡെ എക്സ്ട്രീം ഓറിയെന്റ്  
* ചൈനയെ സംബന്ധിച്ച് പടിഞ്ഞാറൻ യൂറോപ്യൻ ഭാഷകളിലുള്ള കൃതികൾ
ലാഷിങ്സ് ലോക ഇലവൺ

1984-ൽ  ഡേവിഡ് ഫോൽബ് ഇംഗ്ലണ്ടിൽ  സ്ഥാപിച്ച "ലോകത്തിലെ ഏറ്റവും മികച്ച ക്ലബ്‌ " എന്ന് പ്രശസ്തമായ ക്രിക്കറ്റ്‌ ടീമാണ് **ലാഷിങ്സ് ലോക ഇലവൺ**.

നിലവിൽ മുൻ വെസ്റ്റ് ഇന്ത്യൻ താരം കാളിചരൺ  മാനേജറായ ടീം ലോകത്തിന്റെ വിവിധ ഭാഗങ്ങളിൽ ക്രിക്കറ്റിന്റെ പ്രചാരണാർത്ഥം പ്രാദേശിക ടീമുകളുമായി സൗഹൃദ മത്സരങ്ങൾ സംഘടിപ്പിക്കുന്നു. ഇംഗ്ലണ്ടിലെ കെന്റ് ആസ്ഥാനമായി പ്രവർത്തിക്കുന്ന ടീമിൽ  സച്ചിൻ, ലാറ, വിവ് റിച്ചാർഡ്സ്,മുത്തയ്യ മുരളീധരൻ,കോർട്ണി വാൽ‌ഷ്, വസിം അക്രം, തുടങ്ങി നിരവധി ലോകപ്രശസ്തരായ ക്രിക്കറ്റ്‌ താരങ്ങൾ അംഗങ്ങളാണ്.

## അവലംബം


## പുറത്തേക്കുള്ള കണ്ണികൾ
* ലാഷിങ്സ് വെബ്‌ സൈറ്റ് 

വർഗ്ഗം:ക്ലബ്‌ ക്രിക്കറ്റ് ടീമുകൾ
സിസിടിവി ആസ്ഥാനമന്ദിരം

ബീജിങ്ങിലെ ഗുവാങ്ഹുവ റോഡിൽ സ്ഥിതിചെയ്യുന്ന 44-നിലകളോടുകൂടിയ ഒരു ആധുനിക അംബരചുംബിയാണ് **സി സി ടി വി ആസ്ഥാന മന്ദിരം**.
ഘടനയിലെ വൈവിധ്യം കൊണ്ടുതന്നെ ലോകശ്രദ്ധയാർജ്ജിച്ച ഒരു കെട്ടിടമാണ് ഇത്. 234 മീറ്ററാണ്(768 അടി) ഇതിന്റെ ആകെ ഉയരം.ചൈന സെൻട്രൽ ടെലിവിഷന്റെ ആസ്ഥാനകേന്ദ്രമായി ഈ കെട്ടിടം പ്രവർത്തിക്കുന്നു. മുൻപ് ഏകദേശം 15 കി.മീ അകലെയുണ്ടായിരുന്ന ചൈന സെന്റ്രൽ ടെലിവിഷൻ ബിൽഡിങ് ആയിരുന്നു സി.സി.റ്റി.വി.യുടെ ആസ്ഥാനം. 2004 ജൂണിൽ നിർമ്മാണം ആരംഭിച്ച ഈ മന്ദിരം പൂർണമായും പണിതീർന്ന് പ്രവർത്തനയോഗ്യമായത് 2012 മേയിലാണ്.റെം കൂൾഹാസ്സും ഒലെ ഷീറെനുമാണ് ഈ കെട്ടിടത്തിന്റെ നിർമ്മാണത്തിലെ പ്രധാന വാസ്തുശില്പികൾ.

4,188,010ചതുരശ്ര അടി വിസ്തൃതിയുള്ള ഈ കെട്ടിടം മൂന്ന് വ്യത്യസ്ത കെട്ടിടങ്ങളായാണ് നിർമിച്ചിരിക്കുന്നത്. ഇവ കൂടിച്ചേർത്ത് ഒരൊറ്റ നിർമിതി ആക്കിയിരിക്കുന്നു. ഒരു തുറന്ന മധ്യഭാഗം വരുന്നവിധത്തിലുള്ള ഒരു പ്രത്യേക രൂപമാണ് ഈ കെട്ടിടത്തിന്റേത്. അസാമാന്യമായ ഈ രൂപത്താൽ തന്നെ നിർമ്മാണത്തിൽ നിരവധി വെല്ലുവിളികളുയർത്തിയ ഒരു കെട്ടിടമായിരുന്നു ഇത്. ടിവി സ്റ്റുഡിയോകൾ, ഓഫീസുകൾ, സമ്പ്രേക്ഷണ- നിർമ്മാണ ആവശ്യങ്ങൾക്കായുള്ള സൗകര്യങ്ങൾ എന്നിവയെല്ലാം ഈ കെട്ടിടത്തിനുള്ളിൽ ഒരുക്കിയിരിക്കുന്നു.

## 2009-ലെ അഗ്നിബാധ

സിസിടിവി കെട്ടിടസമുച്ചയത്തിലെ സിസിടിവി ആസ്ഥാനമന്ദിരത്തിന് സമീപത്തായി സ്ഥിതിചെയ്യുന്ന ടെലിവിഷൻ കൾചറൽ സെന്റർ അഗ്നിബാധയ്ക്കിരയായി. 2009 ഫെബ്രുവരി 9-ആം തീയതി ലാന്റേർൺ ഫെസ്റ്റിവലിനോടനുബന്ധിച്ചുള്ള(Lantern Festival) കരിമരുന്നുപ്രയോഗത്തെതുടർന്നായിരുന്നു അഗ്നിബാധയുണ്ടായത്. അതേവർഷം മേയ് 9ആം തിയതി സിസിടിവി ആസ്ഥാനമന്ദിരം പൂർത്തിയാക്കാനിരിക്കെയായിരുന്നു ഇത്.

## ചിത്രശാല

പ്രമാണം:CCTV new headquarters Fire 20090209.jpg|സിസിടിവി മന്ദിരത്തിനുസമീപമുണ്ടായ അഗ്നിബാധ
പ്രമാണം:Beijingskyscraperpic5 crop rotate lighten.jpg|സിസിടിവി ആസ്ഥാനമന്ദിരം അരികിൽനിന്നുള്ള ദൃശ്യം
പ്രമാണം:Construction time again, again again.JPG|നിർമ്മാണത്തിലിരിക്കുന്ന സിസിടിവി ആസ്ഥാനമന്ദിരം
പ്രമാണം:China Central Television Headquarter in March 2008.jpg|നിർമ്മാണത്തിലിരിക്കുന്ന സിസിടിവി ആസ്ഥാനമന്ദിരം, മാർച്ച് 2008-ൽ


## അവലംബം

## പുറത്തേക്കുള്ള കണ്ണികൾ

*CCTV Project Site
*Office for Metropolitan Architecture (OMA) Project Site 
*China Central Television (CCTV) Headquarters Building & Cultural Centre, Beijing page for the engineering firm ARUP
*Consulting services  performed by RWDI

വർഗ്ഗം:ബീജിങിലെ കെട്ടിടങ്ങളും നിർമിതികളും
വർഗ്ഗം:ഏഷ്യയിലെ അംബരചുംബികൾ
സിസ്റ്റംസ് തിയറി

വിവിധ വിജ്ഞാനശാഖകളുൾപ്പെടുന്നതും വ്യവസ്ഥകളുടെ പഠനത്തിലൂടെ എല്ലാത്തരംവ്യവസ്ഥകൾക്കും ബാധകമായ തത്ത്വങ്ങൾ കണ്ടുപിടിക്കാൻ ശ്രമിക്കുന്നതുമായ സംവിധാനത്തെയാണ് **സിസ്റ്റംസ് തിയറി** അല്ലെങ്കിൽ **വ്യവസ്ഥാസിദ്ധാന്തം** എന്ന് വിളിക്കുന്നത്. ഈ പ്രയോഗത്തിന് ഇതുവരെ പരക്കെ സ്വീകരിക്കപ്പെട്ടതും വ്യക്തമായതുമായ അർത്ഥം ലഭിച്ചിട്ടില്ല. വ്യവസ്ഥാസംബന്ധിയായ ചിന്ത, വ്യവസ്ഥാശാസ്ത്രം, വ്യവസ്ഥാസംബന്ധിയായ സമീപനം എന്നീ വിഷയങ്ങൾ ഇതുമായി ബന്ധപ്പെട്ടിരിക്കുന്നു. ബെർട്ടലാൻഫിയുടെ പൊതു വ്യവസ്ഥാ സിദ്ധാന്തത്തിൽ നിന്നാണ് (ജനറൽ സിസ്റ്റംസ് തിയറി) ഈ പേരുവന്നിരിക്കുന്നത്. ടാൽക്കോട്ട് പാഴ്സൺസിന്റെ ആക്ഷൻ തിയറി, നിക്കോളാസ് ലഹ്മാന്റെ സോഷ്യൽ സിസ്റ്റംസ് തിയറി എന്നിവ പോലുള്ള സിദ്ധാന്തങ്ങളിലും ഇത് ഉപയോഗിക്കപ്പെട്ടിട്ടുണ്ട്..

ഈ പ്രയോഗത്തിലെ *സിസ്റ്റം* എന്നതുകൊണ്ടുദ്ദേശിക്കുന്നത് സ്വയം നിയന്ത്രിതമായ വ്യവസ്ഥകളെയാണ്. മനുഷ്യശരീരത്തിലെ ഫിസിയോളജിയുമായി ബന്ധപ്പെട്ട വ്യൂഹങ്ങൾ, കാലാവസ്ഥാ വ്യവസ്ഥ, ജൈവവ്യവസ്ഥ എന്നിവ പോലെ സ്വയം നിയന്ത്രിത വ്യവസ്ഥകൾ പ്രകൃതിയിൽ കാണപ്പെടുന്നുണ്ട്. 

## അവലംബം

## പുറത്തേയ്ക്കുള്ള കണ്ണികൾ

* Systems theory at Principia Cybernetica Web

### സംഘടനകൾ
* International Society for the System Sciences 
* New England Complex Systems Institute
* System Dynamics Society
* Institute of Global Dynamic Systems, Canberra, Australia 

വർഗ്ഗം:ആവർഭാവം
വർഗ്ഗം:ആവിർഭാവം
വർഗ്ഗം:വ്യവസ്ഥാസിദ്ധാന്തം
നാഷണൽ സെന്റർ ഫോർ ദ പെർഫോമിങ് ആർട്സ് (ചൈന)

പീപ്പിൾസ് റിപ്പബ്ലിക് ഓഫ് ചൈനയുടെ തലസ്ഥാനമായ ബീജിങിൽ സ്ഥിതിചെയ്യുന്ന ഒരു ഓപ്പെറാ ഹൗസാണ് **ഗ്രാന്റ് തിയ്യറ്റർ** എന്നും അറിയപ്പെടുന്ന **നാഷണൽ സെന്റർ ഫോർ ദ പെർഫോമിങ് ആർട്സ്**, (ഇംഗ്ലീഷ്: **National Centre for the Performing Arts**; ചൈനീസ്: 国家大剧院). ടൈറ്റാനിയവും ഗ്ലാസും കൊണ്ട് നിർമ്മിച്ചിട്ടുള്ള ദീർഘവൃത്ത മകുടാകൃതിയിലുള്ള ഈ കേന്ദ്രത്തിന് 5,452 ആളുകളെ ഉൾക്കൊള്ളാൻ സാധിക്കും. മൂന്ന് ഹാളുകൾ ഉള്ള ഇതിന്റെ ആകെ വിസ്തീർണ്ണം 12,000 ച.മീ ആണ്. ഫ്രഞ്ച് വാസ്തുശില്പി പോൾ ആൻഡ്രൂസാണ് ഇതിന്റെ രൂപകല്പന നിർവ്വഹിച്ചിരിക്കുന്നത്. 2001-ലെ ഡിസംബറിൽ നിർമ്മാണം ആരംഭിച്ച ഈ മന്ദിരത്തിന്റെ ഉദ്ഘാടന ആഘോഷം 2007-ലെ ഡിസംബറിൽ നടന്നു. 

## നിർമിതി

പ്രധാനമായും ടൈറ്റാനിയവും ഗ്ലാസും കൊണ്ട് നിർമിച്ചിരിക്കുന്ന ഗ്രാന്റ് തിയ്യറ്ററിർ ഒരു മനുഷ്യനിർമ്മിത കൃത്രിമ തടാകത്തിന്റെ മദ്ധ്യത്തിലായാണ് സ്ഥിതിചെയ്യുന്നത്. വെള്ളത്തിൽ ഒഴുകി നടക്കുന്ന ഒരു മുട്ടയുടെ ആകൃതിയാണ് ഇതിന്. ഈ മകുടത്തിന് കിഴക്കുനിന്ന് പടിഞ്ഞാറോട്ട് 212 മീറ്ററും വടക്കുനിന്ന് തെക്കോട്ട് 144 മീറ്ററും നീളമുണ്ട്. ഇതിന്റെ ഉയരം 46 മീറ്ററാണ്. വടക്കുഭാഗത്താണ് പ്രധാന പ്രവേശനദ്വാരം. തടാകത്തിനടിയിലൂടെയുള്ള പാതയിലൂടെ സഞ്ചരിച്ചുവേണം സദർശകർക്ക്  ഗ്രാന്റ് തിയ്യറ്ററിൽ എത്താൻ. 

## സ്ഥാനം
ടിയാനൻമെൻ ചത്വരത്തിന് വടക്കായി ഫോർബിഡൻ സിറ്റിക്ക് സമീപമാണ് ഇത് സ്ഥിതിചെയ്യുന്നത്. ചരിത്ര പ്രാധാന്യമുള്ള ഒരു മേഖലയിൽ ആധുനികവാസ്തുശൈലിയുള്ള ഒരു കെട്ടിടം പണിതത് നിരവധി വിവാദങ്ങൾക്ക് കാരണമായിട്ടുണ്ടായിരുന്നു. 

## കലാപ്രകടന വേദികൾ

പ്രധാനമായും മൂന്ന് കലാപ്രകടന വേദികളാണ് ഇതിനകത്തുള്ളത്:
* ഓപ്പെറാ ഹാൾ: ഉൾക്കൊള്ളാവുന്ന ആളുകൾ- 2,416
* മ്യൂസിക് ഹാൾ: ഉൾക്കൊള്ളാവുന്ന ആളുകൾ- 2,017
* തിയറ്റർ ഹാൾ: ഉൾക്കൊള്ളാവുന്ന ആളുകൾ- 1,040

## അവലംബം

## പുറത്തേക്കുള്ള കണ്ണികൾ

* 
* Slideshow from the Guardian Unlimited
* National Grand Theater of China: a steel architecture case study on Constructalia 
* Robbie Moore, "Left of the Forbidden City", ''Specifier Magazine'' online, date unk.  Profile of the Centre retrieved 11 May 2008
* National Grand Theater of China, Beijing 
* "National Grand Theater of China, Beijing" at website of Paul Andreu 
* The water control valves in National Grand Theater of China